Vaterpolo: Trio već u Zvezdi?\nNaslov: Vaterpolo: Trio već u Zvezdi? Pon Jul 30, 2012 4:40 pm\nVaterpolisti Slobodan Nikić, Nikola Rađen i Denis Šefik već su igrači Crvene zvezde, prenose "Večernje novosti", dok se čeka rasplet sa još dvojicom.\nDolazak srpskih reprezentativaca Filipa Filipovića i Andrije Prlainovića je još uvek neizvestan, jer se očekuje rasplet u Pro Reku.\nPrema pisanju Novosti, Zvezda iz dana u dan sve bolje stoje finansijski, a javna je tajna da je i u interesu države da se naši najbolji igrači vrate u zemlju.\nTim pre što je haotična situacija u evropskom klupskom vaterpolu. Igrači nemaju previše izbora i najgori scenario bio bi da neki odluče da naprave jednogodišnju pauzu.


Predsednik Nikolić počasni građanin Knića - iKragujevac\nsubota, 26 novembar 2016 16:17\nNa svečanosti koja je održana na dan Skupštine opštine (SO), Nikoliću je priznanje uručeno, kako je obrazoženo, zbog toga što u svetu promoviše opštinu Knić, podržava aktvnosti te opštine, kao i razvojne planove i projekte koji doprinose ekonomskom razvoju.\nMeđu brojnim priznanjima koja je danas uručila SO Knjić građanima, Nikoliću je uručeno najviše priznanje. Predsednik je zahvalio na priznanju, dodajući da mu je najdraže od svih, iako ima nekoliko priznanja gradova u svetu i Srbiji.\n"Živimo u teškom vremenu, u vremenu velikih izazova, ali u vremenu u kojem ima nade. To se oseća svakoga dana, neko ima malo više neko malo manje strpljenja, ali ništa nije tako loše kao što je bilo samo preko nekoliko godina", rekao je Nikolić.\nPrema njegovim rečima, "ništa još nije tako dobro kako bismo svi voleli i ništa još nije tako dobro kao što će da bude ako nastavimo svi da radimo uporno i istrajno".\nNikolić je podvukao da Srbija nije mali partner i da je "pred nama budućnost na koju ćemo biti ponosni".


RTCG - Radio Televizija Crne Gore - Nacionalni javni servis :: Fudbal :: Real u pregovorima sa Murinjom?\n21. 10. 2019. 15:15 >> 15:20 0\nŠpanski fudbalski tim Real Madrid već je u kontaku sa portugalskim trenerom Žozeom Murinjom, jer se iščekuje odlazak Zinedina Zidana sa klupe kraljevskog klupa, pišu lokalni mediji.\nKako se navodi, Zidanova pozicija na "Santjago Bernabeuu" ponovo se vratila u žizu interesovanja poslije poraza od Majorke u devetom kolu Primere, poslije koga je Real prvu poziciju na tabeli prepustio Barseloni.\nPortugalac je nekoliko puta bio "povezivan" sa povratkom u Real, a list "Sport" prije dva mjeseca već je izvještavao da predsjednik kluba Florentino Perez zadržava mogućnost da angažuje bivšeg trenera Porta, Čelsija i Intera.\nMurinjo je u na klupi Madriđana bio od 2010. do 2013. godine, kada je 2012. bio šampion Španije.\nOstvario je 128 pobjeda u 178 mečeva, osvojio Kup Kralja 2011. i Superkup godinu kasnije.\nFudbaler Reala Marijano Dijas pozitivan na korona virus\nBejl ostaje u Madridu\nReal novi šampion Španije


Živojinovići ne žale novac za naslednika: Aleksandra odlučila u kojoj klinici će se poroditi - Hello! magazin\n– Aleksandra je najpre maštala o porođaju u Americi, ali je odustala od toga nakon što joj je lekar, koji joj vodi trudnoću, objasnio koje to rizike nosi sa sobom. Budući da je pevačici nakon samo nekoliko meseci konstatovana visokorizična trudnoća, zbog čega joj je uključena i hormonska terapija, zabranjena su joj i putovanja – ispričao je izvor blizak pevačici. Kako nam je rekao, tada je Aleksandra u dogovoru s Filipom donela odluku da se porodi u privatnoj klinici.\n– Budući da je javna ličnost, nije želela da razmatra opcije koje se odnose na državne bolnice, te boravak u tim porodilištima. Novac im, razume se, nije problem kao ni tih 3.000 evra koje će morati da plati. Ovde će imati svu potrebnu negu, ali i privatnost – kaže izvor.\n– Za sada je u planu da se Aleksandra porodi prirodnim putem, međutim, ukoliko nešto krene po zlu, nije isključeno da će se on završiti carskim rezom. Poverena je najboljim stručnjacima i uz nju će na porođaju biti njen suprug Filip Živojinović – završava sagovorni za Alo!\nPevačici su zabranjeni nastupi i ona već nekoliko meseci ne radi. Muzika joj, međutim, veoma nedostaje, te je rešila da svoje fanove obraduje novom pesmom, koju uskoro završava. Sa pratiocima na društvenoj mreži Instagram podelila je informaciju da se u studiju “nešto novo krčka”, međutim, nije otkrila kada će tu pesmu i objaviti.\nHellomagazin.rsAlo.rs/Kurir Miša Obradović/Instagram


Makron želi da Evropljani budu uključeni u budući ugovor svetskih sila o nuklearnim snagama - Svet - Dnevni list Danas\nPočetna » Svet » Makron želi da Evropljani budu uključeni u budući ugovor svetskih sila o nuklearnim snagama\nFrancuski predsednik Emanuel Makron izrazio je danas želju da Evropljani budu povezani sa ugovorom koji će zameniti rusko-američki ugovor iz 1987. godine o nuklearnim snagama srednjeg dometa (INF).\n0Piše: Beta 28. novembra 2019. 14.53\nFoto: EPA-EFE/PHILIPPE WOJAZER\n„Ne možemo prepustiti našu bezbednost bilateralnom sporazumu u kome nijedan Evropljanin nema udeo. Potrebno je uključenje Evropljana u budući ugovor“, rekao je Makron posle prijema generalnog sekretara NATO Jensa Stoltenberga u Parizu.\nVašington i Moskva povukli su se iz bilateralnog Sporazuma o nuklearnim snagama srednjeg dometa (INF). Rusija je predložila moratorijum na rasporedjivanje nuklearnih raketa kratkog i srednjeg dometa u Evropi pošto je Sporazum o nuklearnim snagama srednjeg dometa (INF) kojim se zabranjuje takvo rasporedjivanje zvanično prestao da važi u avgustu.\nOsvrćući se na svoju nedavnu spornu izjavu da se NATO nalazi u stanju „moždaner smrti“ Makron je rekao danas da je želeo da se potpuno uklone nejasnoće i da je ta izjava poslužila kao poziv na budjenje za članice Alijanse.\nRekao je da vođe NATO moraju da imajustrateški razgovor o tome kako taj vojni savez treba da funkcioniše, uključujući i popravljanje veza sa Rusijom.\nMakronova izjava uoči samita NATO 4. decembra u Britaniji naišla je na snažnu reakciju drugih evropskih članica koje veruju da Evropa i dalje mora dosta da se oslanja na NATO savez za svoju odbranu.\nOn je takodje izrazio žaljenje zbog toga što se već dve godine razgovori u okviru Alijanse „upadljivo i neprihvatljivo“ ne bave američkim finansijskim doprinosom.\nMakron je rekao da je spreman da revidira oblike intervencije Francuske u podsaharskoj Africi, Sahelu, i pozvao svoje saveznike da se više uključe u borbu protiv terorizma u tom regionu.\n„Kontekst kroz koji prolazimo u Sahelu navodi nas danas da razmatramo sve strateške opcije“, rekao je francuski predsednik posle razgovora sa Stoltenbergom i zatražio veće uključenje svojih saveznika. On je ovo izjavio tri dana posle pogibije 13 francuskih vojnika iz antiterorističke operacije Barhan.\ndenuklearizacija, Emanuel Makron, Francuska, svetBeograd\nFrancuski mediji: Makron na samitu u Briselu udario pesnicom o sto\nMakron osuđuje rasizam, ali brani veliku većinu policajaca


Bez zainteresovanih za konfekciju Zvezda – Nadlanu.com\nBez zainteresovanih za konfekciju Zvezda\nKRUŠEVAC, 19. maja 2010. (Beta) - Za većinski kapital kruševačke konfekcije "Zvezda", koja bi 21. maja trebalo da šesti put bude ponuđena na aukciji, nije se prijavio nijedan potencijalni kupac, niti uplatio depozit, saopštila je u sredu ta kompanija.\nDirektor "Zvezde" Živan Nikolić, kazao je agenciji Beta da je i ovoga puta, potencijalne kupce najverovatnije obeshrabrio broj zaposlenih u kruševačkoj konfekciji.\n"Zvezda je danas, posle preduzeća 'Prvi maj' iz Pirota, po broju zaposlenih najveća konfekcijska kuća u Srbiji i u više navrata su zainteresovani partneri bivali iznenađeni činjenicom da zapošljava oko 200 radnika", kazao je Nikolić. Dodao je da još uvek postoji mogućnost da se neko od njih naknadno javi do termina predviđenog za aukciju, ali da su šanse za to veoma male.\nU prospektu za novu aukciju kao početna cena za "Zvezdu" navedeno je 6,8 miliona dinara, što je dva puta manje od ponuđene cene na prošloj, a čak 12 puta manje od tražene cifre prilikom prve aukcije u decembru 2008. godine, kada je početna cena iznosila 86,9 miliona dinara.


„Azuri“ u zelenom do plasmana na EP, Norvežani sve bliži okršaju sa Srbijom [VIDEO] - Sportski Portal\n„Azuri“ u zelenom do plasmana na EP, Norvežani sve bliži okršaju sa Srbijom [VIDEO]\nKompletirano je kolo u grupama F i J u kvalifikacijama za Evropsko prvenstvo.\nReprezentacije Španije i Norveške podelile su bodove u Oslu. Bod mnogo više znači Skandinavcima, kojima ostaje nada da mogu na EP i preko kvalifikacija, odnosno da ne moraju da čekaju Plej of Lige nacija, gde bi im prvi rival bila Srbija. Španija je povela na početku drugog poluvremena golom Saula Nigeza, koji je odbijenu loptu, sa 16 metara, poslao u mrežu Jarštajna. Bolju igru u preostalom delu susreta Norvežani su krunisali u sudijskoj nadoknadi, kada je dosuđen penal za njih zbog prekršaja golmana Kepe Arizabalage. Siguran realizator bio je napadač Bornmuta Džošua King.\nŠvedska je bez problema slavila protiv Malte i učvrstila se na drugom mestu u ovoj grupi. Dva puta je precizan sa bele tačke bio Larson, a jedan gol postigao je Danijelson. Svoju mrežu zatresao je fudbaler Malte Agijus. Španija više nema maksimalan učinak, ali je sa 19 bodova prva na tabeli. Prate je Šveđani sa 14, Rumuni sa 13 i Norvežani sa 10 bodova.\nItalija je i matematički na Evrpskom prvenstvu. „Azuri“, koji su igrali u zelenim dresovima, su pobedili i u sedmom meču kvalifikacija, ovog puta protiv Grčke na rimskom Olimpiku. U prvom poluvremenu nije bilo golova, a prednost Italijanima doneo je Žoržinjo iz penala u 63. minutu. Konačan rezultat postavio je fudbaler Juventusa, Federiko Bernardeski u 78.minutu. Jermenija je bila blizu pobede nad Lihtenšatajnom u Vaduzu, čime bi svoje šanse za plasman na Evropsko prvenstvo, prvo u istoriji, učinila veoma realnim. Međutim, domaćin je izjednačio u 72. minutu golom Frika i sačuvao jedan bod. Vođstvo gostima doneo je bivši fudbaler skopskog Vardara Baseđan, još u 19. minutu. Italija ima maksimalan učinak sa 21 bodom, Finska je, i pored poraza u Zenici, ostala druga sa 12, dok su Bosna i jermenija sakupili po 10. Već u utorak igra se važan meč između Finske i Jermenije.\nNorveška – Španija 1:1 (0:0)\nKing 90+4′ – Saul 47′\nMalta – Švedska 0:4 (0:1)\nDanielson 11′, Larson 58′(p),71′(p), Agijus 66′(ag)\nItalija – Grčka 2:0 (0:0)\nŽoržinjo 63′(p), Bernardeski 78′\nLihtenštajn – Jermenija 1:1 (0:1)\nFrik 72′ – Barseđan 19′\nPovezane temeEuro 2020Evropsko prvenstvo u fudbaluFudbalGrčkaItalijaVesti\nŠOKANTNE TVRDNJE CRNOGORACA: Terzić proteran zbog veza sa kriminalnim grupama?


U RS stiže 100.000 vakcina iz Rusije – Haber.ba\nU RS stiže 100.000 vakcina iz Rusije\nPredsjedavajući Predsjedništva BiH Milorad Dodik kazao je kako će u Republiku Srpsku u narednim danima stići oko 100.000 vakcina iz Rusije, te da bi proces vakcinacije protiv Covida-19 trebao započeti u februaru.\nMilorad Dodik - bhdijaspora.net\n“S važnim ljudima sam tokom protekle večeri razgovarao i dobio garancije da će RS osigurati oko 100.000 vakcina iz Ruske Federacije od različitih proizvođača i pristupit ćemo vakcinaciji prema sačinjenom Programu vakcinacije koje je napravilo Ministarstvo zdravstva i Zavod za javno zdravstvo RS. Vakcine će biti besplatne i neće biti komercijalizovane. Svima treba dati mogućnost izbora”, rekao je Dodik.\nIstakao je da i pored napora koje su FBiH i RS uložile kroz zajednički program Covax te platili vakcine, nema naznaka da će one stići.\n“Sada vidimo da u pogledu snabdijevanja vakcinom imaju problemi i u moćnim zemljama jer ne dolaze u kontinuitetu, što govori o nesređenosti tog tržišta. Očito je da je potrebno direktnim kontaktom osigurati vakcine. Prema najavama, EU će zatvoriti tržište i to nije optimistično. EU se nije snašla na početku pandemije ni sada povodom vakcina. Ovo može biti ozbiljan problem povjerenja i solidarnosti”, rekao je Dodik,piše N1\nTeme:100 000, Milorad Ddodik, RS, stižu, vakcine


Memić: Niko nije tražio salu za predstavu - Sandžak Haber - Sandžačke Internet Novine\nNaslovna Sandžak Novi Pazar Memić: Niko nije tražio salu za predstavu\nMemić: Niko nije tražio salu za predstavu\nDirektor Kulturnog centra u Novom Pazaru Husein Memić rekao je danas da do sada niko od organizatora ili režisera pozorišne predstave “Beton mahala” nije ovoj ustanovi tražio termin za njeno reprizno igranje.\nMladi glumci novopazarske Dramske trupe “Joj, evo ih ovi” probudili su pre dva meseca brojne emocije i ustalasali lokalnu javnost ovom predstavom, koju su režirali glumci Branislav Trifunović i Rifat Rifatović.\nU tekstu za predstavu, koja je nastala sklapanjem zanimljivih priča o Novom Pazaru, kroz vizuru talentovanih mladih ljudi, kritikuje se ovdašnje školstvo, dvojezičnost, političari, porodica, odnos među ljudima…\nPredstava je trebala da se igra u 30 gradova Srbije, ali nakon premijere i jedne reprize u Novom Pazaru, nigde više nije igrana.\nMemić je novopazarskom radiju Sto plus rekao da ova ustanova otvorena institucija, spremna da izađe svima u susret i da nikome nikada nije zatvorila vrata.\n“Odgovorno tvrdim da niko nije dolazio ili poslao poruku da traži termin za igranje reprize ove predstave. Glumci ove predstave ponos Kulturnog centra, ali i grada Novog Pazara“, rekao je Memić.\nMeđutim, jedan od režisera ove Branislav Trifunović, koji je za današnji dnevni list “Blic” rekao da je ova predstava zabranjena, smatra da izjavama o tome da niko od Kulturnog centra nije tražio salu za igranje predstave direktor te ustanove vrši zamenu teza.\n“Pitam ih zašto predstava koja je dva puta bila rasprodata ne igra dva i po meseca? Zašto niko iz Kulturnog centra nije branio tu decu, u koju se kunu i govore im da su ponos grada, kada su ih napadali razni sajtovi i pretile im raznorazne budale? Umesto toga, oni vrše zlobnu i opasnu zamenu teza”, rekao je Trifunović novopazarskom Sto plus radiju.\nSa druge strane, Memić smatra da režiseri zloupotrebljavaju mlade ljude iz ovog grada, glumce ove predstave.\n“Ne postoji ni jedan projekat ili predstava koju su oni igrali da je mi nismo finansijski pomogli. Predstava ‘Beton mahala’ je igrana dva puta u našoj dvorani, a da smo imali bilo šta protiv ne bi dozvolili da se igra repriza. Čak nismo naplatili korisćenje sale, iako smo znali da je projektom postojao način da se ona plati”, rekao je Memić.\nMemić je dodao da će podneti krivičnu prijavu protiv Trifunovića, zbog “laži iznetih u današnjem tekstu u dnevnom listu Blic”.\n“Ljudi poput Trifunovića, koga sam smatrao za velikog prijatelja ovog grada, dok su ovde lepo pričaju o nama, a kada odu odavde žele da steknu publicitet pričajući ružno o nama. On je od ovog projekta uzeo četiri hiljade dolara”, rekao je Memić.\nTrifunović kaže da “jedva čeka tu tužbu” i dodaje da je u izjavi za“Blic” bio blag, da je trebalo da bude puno oštriji prema ljudima koji pokušavaju da zabrane predstavu.\n“Ne znam po kom osnovu se taj čovek našao prozvanim, jer to što on priča ne piše nigde u tekstu i mojim odgovorima novinaru Blica. Umesto toga, ja bih trebalo da tužim njega jer sam pročitao njegov status na Fejsbuku koji je sramotan”, rekao je Trifunović.\nOn ističe da ne želi da ga niko svađa sa Novim Pazarom zbog predstave na koju bi svi trebalo da budu ponosni.\n“Volim i poštujem ljude iz tog grada i ne želim da se rasprava sa političarima predstavi kao rasprava sa građanima Novog Pazara. Sa njima nemam nikakvih problema, sa političarima imam”, rekao je Trifunović.\nDirektor Kulturnog centra je obećao da će predstava “Beton mahala” dobiti slobodan termin za igranje reprize nakon 20. aprila ove godine.\n“Nakon Festivala stvaralaštva mladih, koji traje do 20. aprila, neka dodju da se dogovorimo i nadjemo slobodan termin koji glumcima bude odgovarao za ovu predstavu. Ne samo za njih, već za sve što je vezano za kulturu”, tvrdi Memić.\nOn je dodao da je prema odluci Upravnog odbora zakup koncertne dvorane 40.000 dinara, a da od pune sale sa cenom karte od 300 dinara može da se zaradi oko 180.000 dinara.\nTekst za predstavu napisali su Džana Ljajić, Ema Muratović, Ajtana Dražanin, Draga Kostić, Lejla Bučan, Amar Ćorović, Nedim Nezirović i Petar Kostić, koji i tumače sve uloge.\nIdeja za ovu predstavu nastala je tokom Festivala pozorišta mladih (Youth Theatre Festival) koji se već dve godine odžava u Novom Pazaru, u organizaciji Kancelarije za mlade.\nizvor .: RadioStoPlus


Tanjug 26. januara 2021. 16:44\nBEOGRAD – Državna revizorska institucija ukazala je da je neophodno unaprediti upravljanje IT sistemima u javnim komunalnim preduzećima za objedinjenu naplatu usluga kako bi bile sprečene posledice neželjenih događaja.\nDRI je predstavljajući Izveštaj o reviziji svrsishodnosti poslovanja „Upravljanje informacionim sistemima u javnim preduzećima za objedinjenu naplatu“ navela da je kontrolisanim subjektima uputila 34 preporuke.\nPredsednik DRI Duško Pejović ocenio je da je ovom revizijom utvrđen niz problema u upravljanju IT sistemima objedinjenje naplate, kao i u slučaju novih obaveza iz Zakona o informacionoj bezbednosti i Zakona o zaštiti podataka o ličnosti.\nOn je naglasio da DRI nastoji da sprovođenjem IT revizija pomogne u jačanju državnih kapaciteta u oblasti digitalizacije društva koja je strateško državno opredeljenje.\nVođa tima revizije Dragan Stojanović naglasio je da su analizom obuhvaćene aktivnosti javnih komunalnih preduzeća za objedinjenu naplatu u Beogradu, Novom Sadu i Nišu u 2018. i 2019. godini.\n„Beogradsko JKP Infostan tehnologije i niško JKP Objedinjena naplata nisu postavili efektivan plan kontinuiteta poslovanja i plan oporavka od havarija“, naveo je Stojanović.\nDRI je takođe utvrdila da ta dva preduzeća nisu obezbedila usaglašavanje podataka na automatizovan način.\nIzvštaj o reviziji je pokazao da se mnogi poslovi obavljaju na uhodan način koji često nije dokumentovan, tako da postupanje zavisi od neposrednog izvršioca.\nZaključeno je da iako postoji dovoljno stručnog znanja i višedecenijskog iskustva, neophodno je inoviranje aplikativnih kontrola zbog rastućih potreba korisnika, kao i zbog novih zakonskih obaveza.\nMoskva:Tviter krši ruski zakon, ne briše zabranjene sadržaje


136 pregleda\t36 komentar(a)\n27.05.2014. 11:03h Ažurirano: 27.05.2014. 11:03h\nSocijaldemokratska partija (SDP) moraće nakon izbornih rezultata u Podgorici da donese važnu odluku za buduće djelovanje, a pozicija nekog ko će odlučivati o novoj vlasti ne jača već potencijalno slabi njenu poziciju, smatra profesorica Fakulteta političkih nauka Olivera Komar.\nOna smatra da je koalicija Demokratske partije socijalista (DPS), SDP i Pozitivne Crne Gore najmanje nerealna za formiranje vlasti u Podgorici, ali i da taj koalicioni aranžman nosi ogromne potencijalne probleme.\nKomar je navela da su, prije svega, odnosi između DPS i SDP na lokalnom nivou izuzetno loši.\n"SDP će morati da donese odluku važnu za svoje buduće djelovanje, pri čemu im pozicija faktičkog vlasnika odluke ko će formirati podgoričku vlast ne jača već potencijalno slabi poziciju. Šta god da odaberu moraće da intenziviraju svoj rad i vidljivost kako ne bi pretrpjeli značajne gubitke u dužem vremenskom roku", rekla je Komar agenciji Mina.\n"Odluka koju SDP donese po pitanju svog budućeg djelovanja će opredijeliti sudbinu ove koalicije. U ovom trenutku je previše nepoznatih da bi se moglo znati u kom pravcu"\n"Obje partije će morati da se bore za svoj prostor na političkoj sceni", smatra Komar.\nOn je kazala da je očekivala da će koalicija Evropsko lice Podgorice, koja je osvojila pet odboričkih mjesta, postići bolji rezultat.\nKomar je rekla da se o razlozima takvog rezultata koalcije SPD i Pozitivne, može samo spekulisati zbog nedostatka podataka koji bi dali osnov za ozbiljnu analizu.\n"Posljednjim izmjenama izbornog zakonodavstva na primjer faktički je onemogućeno sprovođenje izlazne ankete (takozvani exit polla) koja bi nam, na primjer, sad mogla dati podatke o tome ko su birači koji su se "predomislili" i zbog čega. Sada možemo samo da nagađamo, spekulisemo i pravimo se pametni", kazala je Komar.\nOna je rekla da, ako bi trebalo da pretpostavi, birači nijesu prepoznali novu energiju koju je trebalo da donese taj koalicioni savez.\nKomar smatra da je koalicije SDP - Pozitivna od početka nailazila na dosta problema, počev od samog izbora nosioca liste.\nČelnici koalicije "Evropsko lice Podgorice"\n"Mislim da je izbor koji je napravljen potencijalno dugoročno dobro rješenje, ali da nije bilo dovoljno vremena da se odabrani kandidat na pravi način postavi i profiliše", rekla je Komar.\nNa pitanje očekuje li da će rezultati u Podgorici uticati na redefinisaje odnosa u vladajućoj koaliciji DPS-SDP, Komar je odgovorila da su oni u procesu redefinisanja već neko vrijeme.\n"Odluka koju SDP donese po pitanju svog budućeg djelovanja će opredijeliti sudbinu ove koalicije. U ovom trenutku je previše nepoznatih da bi se moglo znati u kom pravcu", navela je Komar.\nOna je kazala da će biti veoma teško da opozicione partije formiraju većinu u Podgorici.\nKomar je ocijenila da Socijalistička narodna partija, Demokratski front, Pozitivna i SDP zajedno imaju veoma malo zajedničkog ako se izuzme želja za preuzimanjem vlasti u Podgorici.\nOna smatra da je to dobar i često dovoljan motiv posebno ako se uzme u obzir činjenica da se radi o lokalnim izborima.\n"Sa druge strane, Podgorica ima mnogo veći simbolički značaj tako da se ne radi o tipičnoj "lokalnoj" stvari i još jednoj programski čudnoj koaliciji kakvih sve više ima na lokalu (što je veoma dobra pojava koja vodi jačanju odgovornosti i lokalne politike)", smatra Komar.\nOna je kazala da se sve dodatno usložnjava time što DF, Pozitivna i SDP iz izbora nijesu izašle ojačane kako se pretpostavljalo, već oslabljene iz što će ih učiniti posebno opreznim i pragmatičnim.\n"Odluka koja se donese može dugoročno opredijeliti njihov rast ili pad", rekla je Komar.\nBečićev pristup bio ubjedljiv\nKomentarišući rezultat SNP koja je na izborima u Podgorici osvojila osam mandata, Komar je ocijenila da je njen kandidat Aleksa Bečić uspio nastupima, a posebno u obje predizborne debate, da mobiliše dio starih SNP birača, ali i da privuče dosta volatilnih glasova.\n"Njegov pristup je bio ubjedljiv i utemeljen u lokalnim temama i problemima što se moglo dopasti neopredijeljenim i razočaranim biračima", smatra Komar.\nGovoreći o rezultatu DF, Komar je rekla da je izbor Miodraga Lekića za nosioca liste bio pokušaj da se lokalnim izborima da značaj parlamentarnih i da se mobilišu oni birači, kojih u rim savezu ima dosta, koje ne privlače toliko partije članice koliko on lično.\nOna je ocijenila da je Lekić uspio svojom pojavom da da novo ruho glavnim subjektima ovog koalicionog saveza i donekle vrati povjerenje birača u mogućnost političkih promjena.\n"Ipak, to nije funkcionisalo na lokalu. Ako bih trebalo da pretpostavim zbog čega - rekla bih forsiranje "nelokalnih" tema i povremeno preagresivan nastup kome je ova koalicija često sklona", kazala je Komar.\nOlivera KomarPodgorica izbori 2014.


Domaće je najbolje: Potražite u trgovinama pomfrit proizveden u Srebrenici\nZahvaljujući zajedničkoj investiciji poduzetnika iz Azerbejdžana i Bosne i Hercegovine, u Srebrenici „punom parom“ radi fabrika za proizvodnju pomfrita „Srebreničanka“.\nVrijednost ulaganja dostigla je 4,5 miliona eura, a vlasnik većinskog kapitala je investitor iz Azerbejdžana.\n-Fabrika, zasnovana na japanskoj tehnologiji proizvodnje smrznutog pomfrita, prostire se na 4.300 kvadratnih metara, a projektovani kapacitet, sa radom u dvije smjene, bit će dvije tone pomfrita na sat, odnosno 30 tona pomfrita dnevno. Očekuje se da će godišnja proizvodnja biti 7.500 tona pomfrita, a vrijednost te proizvodnje prelazit će 7,5 miliona eura, kaže Mevlida Rovčanin, direktorica marketinga i prodaje.\nOna dodaje da se trenutni asortiman fabrike „Srebreničanka“ sastoji se od vrlo kvalitetnih proizvoda i to pomfrita, kriški krompira i pljeskavica krompira.\n-Svaki od ova tri proizvoda su vrhunske kvalitete i bez dodatka hemikalija, što naše proizvode čini prepoznatljivim po kvaliteti. Namjera rukovodstva fabrike je da proširi asortiman u što skorijem vremenu, ne samo u novim proizvodima od krompira već da uvede i program zamrznutog povrća, te će time postati prepoznatljiva u regionu i šire, nudeći kvalitetne prirodne proizvode. Posebno ističemo da proces proizvodnje je usklađen sa strogim euro-normama proizvodnje, te je uz posjedovanje labaratorije kvalitet proizvoda osiguran i garantovan, kaže Rovčanin.\nFabrika trenutno zapošljava 35 radnika, te oko 700 kooperanata. U dogledno vrijeme očekuje se i povećanje broja zaposlenih za još 15. Osim na domaće, proizvodi „Srebreničanke“ plasiraju se i na inostrano tržište. Trenutno se 70 posto proizvodnje izvozi.\n-Moramo naglasiti i ono najvažnije, a to je da fabrika „Srebreničanka“ pored svog poslovnog ima i humanistički pristup, jer omogućava žrtvama genocida da uz pomoć svog rada na svojoj zemlji žive život dostojan čovjeka i da steknu preduslove za ekonomsku nezavisnost, kaže Rovčanin.\nInače, za proizvodnju pomfrita pri kapacitetu 93-95 posto, sa radom u dvije smjene, tvornica ima potebu na godišnjem nivou osigurati 15.000 tona krompira za preradu.\n-Da bi podstakla zadruge, pojedince i kompanije da proizvode krompir odgovarajućeg kvaliteta i osobina, „Srebreničanka“ je poduzela ozbiljne korake na osiguravanju proizvodnje adekvatnog sadnog materijala. Krenulo se pravovremeno u aktivnosti stavljanja u funkciju Reprodukcionog centra na Sokocu, a paralelno s tim ostvarena je saradnja sa Poljoprivednim institutom iz Banja Luke. Za osiguranje stabilne baze sirovina u kontinuitetu, kompanija „Srebreničanka“ je u fazi potpisivanja ugovora sa komercijalnim bankama koje bi trebale povoljnim kreditnim linijama pratiti zadruge, farmere i preduzeća, pružajući im određenu pomoć u nabavci sjemena. Na ovaj način dat će se poseban doprinos povratničkim zajednicama i održivom povratku, te pružiti pomoći državi koja će zahvaljujući ovakvim projektim smanjiti izdvajanja za socijalne kategorije, pojašnjava Rovčanin.\nSve ovo je preporuka da umjesto uvoznog, na policama trgovačkih centara potražite pomfrit proizveden u Srebrenici.\nPodrška sa više adresa\nIzgradnju tvornice podržala je Turkish Zirat banka i Ambasada Republike Turske u okviru projekta „Economic Empowerment of Srebrenica“. U okviru ovoga projekta podršku je pružila i Vlada Velike Britanije u nabavci opreme neophodne za pokretanje proizvodnje. Podršku su također pružila Općina Srebrenica prilikom osiguravnja dokumentacije i zemljišta, Federalno ministarstvo raseljenih osoba i izbjeglica, UNDP, itd. U toku su pregovori sa kompanijama iz zemalja ex-Jugoslavije o plasmanu pomfrita iz Srebreničanke na tržišta tih zemalja.


Posteri u Srbiji nakon izbora 24. aprila 2016.\nNa dan parlamentarnih izbora i nakon glasanja, ruska štampa je objavila veliki broj izveštaja svojih dopisnika iz Beograda i članaka moskovskih analitičara, koji uglavnom tumače vanredne izbore kao "izjašnjenje srpskih birača o članstvu Srbije u Evropskoj uniji i o odnosima sa Rusijom".\nSa obzirom na rezultat koji je ostvarila koalicija, okupljena oko Srpske napredne stranke (SNS) premijera Aleksandra Vučića, gotovo svi ruski mediji konstatuju orjentaciju birača prema EU, a s druge strane, stavljaju akcenat na povratak u parlamenat nacionalističkih partija koje se protive članstvu Srbiji u EU i zalažu za tešnje veze sa Rusijom.\nU tom kontekstu, velika pažnja je posvećena rezultatu Srpske radikalne stranke (SRS) Vojislava Šešelja koju otvoreno podržavaju zvaničnici u Moskvi, kao što je potpredsednik ruske Vlade Dmitrij Rogozin.\nPodsetimo, poznati političar Rogozin smatra Šešelja svojim prijateljem, redovno daje izjave u njegovu podršku, a tokom posete Beogradu u januaru 2016. godine on i Šešelj imali su odvojeni susret koji je izazvao nezadovoljstvo srpskih vlasti.\nJedan deo medija u Rusiji objašnjava jačanje desnice nezadovoljstvom birača proevropskom politikom Vučića. Gotovo da nema ozbiljnije analize političke, društvene i ekonomske situacije u Srbiji.\nNiko u Moskvi ne prognozira prekid pregovora Beograda sa EU, ali smatra da će prisustvo radikala i DSS-Dveri u Skupštini Srbije imati određeni uticaj na rasprave o spoljnopolitičkoj strategiji Srbije i održavanje prijateljskih odnosa sa Rusijom.\nZbog promena na političkoj sceni, odnosno jačanja rivala Vučića na desnoj strani, pojedini mediji u Rusiji ne smatraju srbijanskog premjera ubedljivim pobednikom. Konstatuje se da njega očekuju ozbiljne prepreke u nastojanju da zemlju dovede do članstva u Evropskoj uniji. Niko u Moskvi ne prognozira prekid pregovora Beograda sa EU, ali smatra da će prisustvo radikala i Demokratska stranka Srbije (DSS) i Srpski pokret Dveri u Skupštini Srbije imati određeni uticaj na rasprave o spoljnopolitičkoj strategiji Srbije i održavanje prijateljskih odnosa sa Rusijom. Tako da to su promene koje odgovaraju zvaničnoj Moskvi.\nMalo je verovatno da će doći do usvajanja nekih antiruskih odluka i preduzimanja sličnih koraka, s obzirom na jačanje pozicija stranaka koje se čvrsto protive članstvu u NATO-u i zalažu za približavanje Rusiji, ocenjuju u Moskvi.\nLiberalni moskovski list "Komersant" smatra da se Srbiji žuri u Evropu, ali ona ne kaže Rusiji "zbogom". Kako navodi taj list, SNS se zalaže za ubrzanu integraciju u EU uz očuvanje partnerskih odnosa sa Rusijom, ali Beogradu će biti teško održati ravnotežu u spoljnoj politici.\nU tom smislu, predsednički izbori 2017. godine se mogu smatrati testom za definiciju odnosa između Beograda, EU i Rusije. Vučićev cilj je bio da dobije apsolutnu većinu, kako bi bez prepreka sprovodio reforme na putu Srbije u EU. Ali, novi parlament će biti mnogo manje prikladan za srpskog lidera.\nSRS i DSS-Dveri se zalažu za povratak Kosova, prekid pregovora sa EU i preorijentaciju na Rusiju. Proevropski kurs premijera će se suočiti sa ozbiljnim opstrukcijom, navodi "Komersant".\nOvaj list smatra problematičnim odnos premijera Vučića sa predsednikom Tomislavom Nikolićem, koji je poznat po više proruskom stavu, što čini ravnotežu odnosa Srbije prema EU i Rusije vrlo nestabilnom.\n"Komersant" smatra malo realnom opciju "članstvo u EU, ali bez NATO-a i istovremeno poseban odnos s Rusijom".\n"Čak najuticajniji srpski političar, kao što premijer Vučić, se ne usuđuje da direktno kaže gde ide zemlja", navodi "Komersant" mišljenje političkog analitičara Dušana Janjića.\nRuski mediji, poput "RIA Novosti" i "Argumenti i činjenice") objavljuju ne samo ocene analitičara, već i stavove ruskih državnika. Jedan od njih je Vasilij Lihačov, član Centralne izborne komisije Ruske Federacije, koji bio je posmatrač na izborima u Srbiji.\nLihačov je izneo svoje utiske o glasanju i razvoju odnosa Srbije sa Rusijom i, između ostalog, saopštio da je zapazio "ruku Vašingtona" u predizbornoj kampanji.\nU komentaru za moskovski list "Argumenti i činjenice" Vasilij Lihačov je istakao da su Amerikanci stvorili ideološke mreže i izvršili ozbiljni uticaj na rad medija u Srbiji. Prema njegovim riječima, od Amerikanaca su najaktivnije plaćene nevladine organizacije, uključujući i one koje su pod pokroviteljstvom Njemačke, Francuske i drugih zemalja EU.\n"U tom kontekstu rusku diplomatiju očekuje revizija naših aktivnosti u ovoj oblasti. Mi još ovde nemamo dovoljno resursa za jačanje dijaloga između Beograda i Moskve", rekao je Lihačov.\nNi državni ruski mediji ne sumnjaju da će Srbija nastaviti svoj put ka Evropskoj uniji, ali ih najviše zanimaju budući odnosi Srbije sa Rusijom.\nDržavna agencija "RIA Novosti" pored velikog broja informacija objavila je i komentar Ministarstva inostranih poslova Rusije (MIP) sa akcentom da Moskva računa na "kontinuitet" srpske politike.\nZa Ruski MIP rezultati izbora pokazali su podršku većine birača sadašnjoj politici Vlade, u kojoj "posebno mesto zauzima jačanje strateškog partnerstva sa Ruskom Federacijom".\nŠto se tiče saradnje sa Rusijom, u medijima ima različitih ocena – od propagandnih napomena o istorijskom sećanju i zajedničkoj kulturi koji onemogućavaju prekid odnosa između Beograda i Moskve, do vrlo suzdržanih procena.\nBoris Tadić glasa na izborima, Srbija, 24. april 2016.\n"Što se tiče saradnje Srbije sa Rusijom, tu treba razlikovati realne odnose od političkog pozerstva", piše internet portal "Ruskog Saveta za međunarodna pitanja". Teško se može očekivati da će doći do intenziviranja bilateralne saradnje, ona će verovatno ostati na pređašnjem nivou. Saradnja Srbije sa Rusijom je bila značajnija u vreme kada je na vlasti u Srbiji bio Boris Tadić, nego kada je na vlast došao Aleksandar Vučić. Zato od Vučićevih reči o bratstvu između Rusije i Srbije u praksi ne treba očekivati mnogo, stoji u komentaru "Ruskog Saveta za međunarodna pitanja".\nUticajni list "Izvestija" smatra da Srbi pokušavaju da sede na dve stolice: ne žele u NATO i veoma žele u EU. Nikita Bondarev, načelnik Grupe za balkanske zemlje Ruskog instituta za strateška istraživanja (RISI) piše u tom listu.\n"Ako Vučić odustane od Kosova ili okrene Rusiji leđa, biće nemira, ljudi će izaći na ulice. Ako uzmemo u obzir da su u parlament prošle partije koje nisu na Vučićevoj strani, taj protest će biti podržan u parlamentu, a znači, biće ga teže ignorisati. Mi smo i ranije sarađivali sa Vučićem, ali sada, kada postoji opozicija u parlamentu, biće nam jednostavnije sa njim", siguran je Bondarev.\nRuska štampa, koja se ne bavi srpskim svakodnevnicom, vrlo aktivno izveštava kada su u pitanju izbori u Srbiji, zvanične posete visokih zvaničnika ili nove odluke srpske vlade u vezi sa saradnjom sa EU ili NATO-om.\nS obzirom da ruska Vlada smatra Srbiju ključnim saveznikom i glavnim ekonomskim partnerom na Balkanu, ocene i akcenti u ruskim medijama, pre svega u državnim koji čine većinu, uglavnom su vezane za ta pitanja.\nZastava Rusije i Srbije\nMožemo konstatovati da ruska štampa, za sada, ne očekuje veće promene odnosa na relaciji Beograd – Moskva.\nZa razliku od medija Zapada, ruske novine ne doživljavaju jačanje pozicija nacionalističkh partija kao rizik vezan za porast ukupnog nacionalizma na Balkanu i kao pretnju njegovoj stabilnosti.\nU Moskvi to posmatraju, uglavnom, kroz prizmu održavanja ravnoteže u srpskoj spoljnoj politici i jačanja pozicija same Rusije na Balkanu.


Do kraja 2030. progresivno postići i održati rast dohotka donjih 40 posto stanovništva po stopi višoj od nacionalnog prosjeka.\nDo kraja 2030. osnažiti i promovisati socijalnu, ekonomsku i političku inkluziju svih, bez obzira na starost, pol, invalidnost, rasu, etničku pripadnost, porijeklo, religiju ili ekonomski, odnosno neki drugi status.\nOsigurati jednake mogućnosti i smanjiti nejednakosti u ishodima, između ostalog i tako što će se eliminisati diskriminirajući zakoni, politike i prakse i što će se, u tom pogledu, promovisati prikladno zakonodavstvo, politike i aktivnosti.\nUsvojiti politike, posebno fiskalnu politiku i politike u oblasti plata i socijalne zaštite, i progresivno postići veću ravnopravnost.\nUnaprijediti propise i nadzor globalnih finansijskih tržišta i institucija, te pojačati primjenu tih propisa.\nOsigurati da zemlje u razvoju budu bolje predstavljene i da se čuje njihov glas u procesu donošenja odluka u globalnim međunarodnim ekonomskim i finansijskim institucijama kako bi se stvorile djelotvornije, kredibilnije, odgovornije i legitimnije institucije.\nOlakšati uređenu, bezbjednu, regularnu i odgovornu migraciju i mobilnost ljudi, između ostalog i kroz primjenu planiranih i dobro vođenih migracionih politika.\nPrimjenjivati princip specijalnog i diferencijalnog tretmana za zemlje u razvoju, posebno za najnerazvijenije zemlje, u skladu sa sporazumima Svjetske trgovinske organizacije.\nPodsticati zvaničnu razvojnu pomoć i finansijske tokove, pa i direktne strane investicije, za države u kojima postoji najveća potreba, a posebno za najnerazvijenije zemlje, afričke zemlje, male ostrvske države u razvoju i zemlje u razvoju koje nemaju izlaz na more, u skladu sa njihovim nacionalnim planovima i programima.\nDo kraja 2030. sniziti na manje od 3 posto transakcione troškove za doznake migranata i eliminisati tokove doznaka sa troškovima višim od 5 posto.\nSDG Cilj 10. Smanjenje nejednakosti\nOdnos najbogatije i najsiromašnije petine stanovništva (najbogatiji/najsiromašniji 20%)


Rusija obećava Donbasu: Nećemo vas ostaviti na cedilu, borićemo se protiv aparthejda Kijeva - 15.12.2021, Sputnik Srbija\nRusija obećava Donbasu: Nećemo vas ostaviti na cedilu, borićemo se protiv aparthejda Kijeva\nMoskva će nastaviti da pruža pomoć sunarodnicima koji žive u Ukrajini, posebno u svetlu najnovijih inicijativa Kijeva po pitanju izmene zakona o dvojnom... 15.12.2021, Sputnik Srbija\nOna je navela da bi, prema nacrtu zakona, trebalo da budu uvedene sankcije Ukrajincima koji su primili drugo, odnosno, rusko državljanstvo, te je taj zakon okarakterisala kao „najgoru vrstu prakse iz vremena aparthejda“.Pre svega je reč o pružanju konzularnih usluga, rekla je Zaharova, dodajući da je Moskva, naravno, prinuđena da preduzima hitne mere za podršku građana Rusije koji žive u Donbasu, u uslovima nehumane ekonomske i transportne blokade iz Kijeva.Zaharova je takođe kazala i da Moskva poziva Zapad da ubedi Kijev da je neophodno da se ispune Minski sporazumi i da se ne dozvoli eskalacija. „Pozivamo zapadne pokrovitelje Kijeva i međunarodne strukture da otvore oči i vide šta se događa u Ukrajini, da prestanu da doprinose svojim ćutanjem njenoj militarizaciji i da iskoriste uticaj kako bi ubedili rukovodstvo zemlje o neophodnosti ispunjavanja Minskih sporazuma. Da ne dozvole eskalaciju situacije koja može da ima nepredvidive posledice za regionalnu i evropsku bezbednost“, naglasila je.Ranije je ukrajinski predsednik Vladimir Zelenski najavio da će podneti parlamentu nacrt zakona o višestrukom državljanstvu za predstavnike ukrajinske dijaspore. Istovremeno, šef ukrajinske diplomatije Dmitrij Kuleba izjavio je da Kijev namerava da odobri dvojno državljanstvo sa Evropskom unijom, ali ne i sa Rusijom.\nMoskva će nastaviti da pruža pomoć sunarodnicima koji žive u Ukrajini, posebno u svetlu najnovijih inicijativa Kijeva po pitanju izmene zakona o dvojnom državljanstvu, izjavila je portparolka ruskog Ministarstva spoljnih poslova Marija Zaharova.\nOna je navela da bi, prema nacrtu zakona, trebalo da budu uvedene sankcije Ukrajincima koji su primili drugo, odnosno, rusko državljanstvo, te je taj zakon okarakterisala kao „najgoru vrstu prakse iz vremena aparthejda“.\n„Sprovodeći takvu politiku, kijevski režim namerno ograničava mogućnosti, uključujući i našoj zemlji, za podršku sunarodnika koji žive u Ukrajini. Međutim, uprkos tome, Rusija nastavlja da koristi sva raspoloživa sredstva za podršku njenih sunarodnika“, naglasila je.\nPre svega je reč o pružanju konzularnih usluga, rekla je Zaharova, dodajući da je Moskva, naravno, prinuđena da preduzima hitne mere za podršku građana Rusije koji žive u Donbasu, u uslovima nehumane ekonomske i transportne blokade iz Kijeva.\n„Još jednom pozivamo vlasti Ukrajine da obustave politiku koja je usmerena protiv sopstvenih stanovnika“, naglasila je portparolka.\nZaharova je takođe kazala i da Moskva poziva Zapad da ubedi Kijev da je neophodno da se ispune Minski sporazumi i da se ne dozvoli eskalacija. „Pozivamo zapadne pokrovitelje Kijeva i međunarodne strukture da otvore oči i vide šta se događa u Ukrajini, da prestanu da doprinose svojim ćutanjem njenoj militarizaciji i da iskoriste uticaj kako bi ubedili rukovodstvo zemlje o neophodnosti ispunjavanja Minskih sporazuma. Da ne dozvole eskalaciju situacije koja može da ima nepredvidive posledice za regionalnu i evropsku bezbednost“, naglasila je.\nRanije je ukrajinski predsednik Vladimir Zelenski najavio da će podneti parlamentu nacrt zakona o višestrukom državljanstvu za predstavnike ukrajinske dijaspore. Istovremeno, šef ukrajinske diplomatije Dmitrij Kuleba izjavio je da Kijev namerava da odobri dvojno državljanstvo sa Evropskom unijom, ali ne i sa Rusijom.


Displaying items by tag: 2017 IIHF WM IIA\nSeniorska hokejaška reprezentacija Srbije u nedelju od 15.30 časova po centralno evropskom vremenu protiv Islanda igra poslednji meč na Svetskom prvenstvu Divizije II, Grupe A u Rumuniji, u kojem bi pobedom mogla da osvoji bronzanu medalju.\nSeniorska hokejaška reprezentacija Srbije osvojila je bronzanu medalju na Svetskom prvenstvu Divizije II, Grupe A u Rumuniji, pošto je u poslednjem kolu u direktnom duelu za treće mesto ubedljivo nadigrala Island rezultatom 6:0 (3:0, 2:0, 1:0).\nSeniorska hokejaška reprezentacija Srbije poražena je posle produžetka od selekcije Španije rezultatom 5:4 (3:0, 1:2, 0:2, 1:0), u četvrtom kolu Svetskog prvenstva Divizije II, Grupa A koje se održava u rumunskom Galacu.\nSeniorska hokejaška reprezentacija Srbije zabeležila je prvi trijumf na Svetskom prvenstvu Divizije II, Grupa A koje se održava u rumunskom Galacu, pošto je u trećem kolu bila bolja od selekcije Belgije rezultatom 9:2 (2:1, 2:0, 5:1).\nSeniorska reprezentacija Srbije u utorak od 19 časova u Galacu igra drugi meč na Svetskom prvenstvu Divizije II, Grupa A protiv domaće selekcije Rumunije.\nSeniorska reprezentacija Srbije poražena je u produžetku od selekcije Australije rezultatom 4:3 (1:1, 0:1, 2:1, 1:0), u prvom kolu Svetskog prvenstva Divizije II, Grupa A koje je u ponedeljak počelo u rumunskom Galacu.


Poslanici o garantnoj šemi | TV KANAL 9 NOVI SAD\nNaslovna EMISIJE Poslanici o garantnoj šemi\nPoslanici o garantnoj šemi\nVIDEO K9: Poslanici u Skupštini Srbije počeli su danas raspravu o potvrđivanju sporazuma između Vlade Srbije i Saveta ministara Albanije o uzajamnom putovanju državljana.\nNa dnevnom redu sedme sednice drugog redovnog zasedanja republičkog parlamenta je i o Predlogu zakona o utvrđivanju garantne šeme kao mera podrške privredi za ublažavanje posledica pandemije, kao i o potvrđivanju Finansijskog ugovora “Povezane škole u Srbiji” između Srbije i Evropske investicione banke.\nPredlog zakona o utvrđivanju garantne šeme je mera podrške privredi za ublažavanje posledica pandemije korona virusa i njime se produžava rok za još šest meseci preduzećima da mogu da zatraže kredite čiji je država garant, rekao je ministar finansija Siniša Mali u Skupštini Srbije i naveo da je do kraja novembra odobreno i isplaćeno 20.000 kredita u ukupnom iznosu od 1,4 milijarde evra.\nMali je podsetio da je Vlada Srbije dogovorila sa poslovnim bankama paket pomoći privrednicima kroz kredite čiji je država garant u iznosu od dve milijarde evra, od kojih je do sada potrošeno 1,4 milijarde evra, kao i da privrednici takođe mogu da računaju i na jeftine kredite sa kamatnom stopom od jedan odsto preko Fonda za razvoj.\nDržava je, prema njegovim rečima, pomogla građanima i privredi kroz različite vrste pomoći ukupne vrednosti 700 milijardi dinara, među kojima su i isplata miminalnih zarada, odlaganje plaćanja poreza i doprinosa, po 100 evra za građane, povećanje zarada za zdravstvene radnike, a sutra će, kako je istakao, najstariji sugrađani dobiti pomoć u iznosu od 5.000 dinara.\nMali je obrazložio i Finansijski ugovor “Povezane škole u Srbiji” između Srbije i Evropske investicione banke, navodeći da je vrednost ugovora 65 miliona evra, a odnosi se na razvoj bežične mreže u školama. U Srbiji je umreženo već 900 škola, a novim ugovorom će, prema rečima ministra finansija, biti obezbeđena bežična mreža u još 930 škola.\npovezane škole u srbiji\nPrethodni tekstOdigrana prvenstva Srbije u šahu\nSledeći tekstTrgovina drogom i prostitucija u BDP


Foto: Radio Kontakt plus/Kosovska policija\nJanuar 21, 2020 19:32\nKosovska policija, odnosno Jedinica za istragu privrednog kriminala i korupcije u Prizrenu, na zahtev Regionalne istražne jedinice Prizren, angažovana je juče u istrazi slučaja koji se odnosi na krivično delo „falsifikovanje novca“, za koje su regionalni istražitelji pribavili relevantne informacije tokom pretresa u selu Hoča, navodi se u saopštenju.\nU okviru sprovođenja istražnih radnji, saslušana su tri osumnjičena lica, a po usmenoj naredbi sudije za prethodni postupak, uz pomoć Regionalnih jedinica za istragu privrednog kriminala i korupcije Gnjilane i Đakovica, izvršen je pretres tri kuće, dve u Gnjilanu i jedne u Đakovici.\nMeđu zaplenjenom robom je 7 paketa papira za štampanje A-4 za novčanice od 50 USD, mašina za sečenje i bojenje novčanica, skener/ fotokopir aparat, sušilica, kesica marihuane, pištolj, meci, jedno vozilo itd.\nTakođe, pronađena su 20422 lista, od kojih bi moglo da se proizvede 4.084.400 (lažnih) dolara.\nPo nalogu tužioca, uhapšenima je određeno 48-časovno policijsko zadržavanje.\nTihi pogrom u Orahovcu koji mora da odjekne: Crkvi Svete nedelje uništili kapiju i portu – crni znak 0


Najveći bioenergetski potencijal Bačke Palanke je u poljoprivrednoj biomasi - AgroSmart\nOpština Bačka Palanka sprovodi širok spektar aktivnosti iz svoje nadležnosti kojima će doprineti postizanju ciljeva energetske tranzicije i niskougljeničnog razvoja, kaže Ana Feketeovom, licencirana energetska menadžerka za oblast opštinske energetike, koja radi na mestu izvršioca poslova energetskog menadžmenta u okviru Odeljenja za privredu Opštinske uprave Opštine Bačka Palanka, sa kojom smo razgovarali o potencijalima, infrastrukturi i aktivnostima u oblasti korišćenja obnovljivh izvora.\nOpština Bačka Palanka, kao jedinica lokalne samouprave sa više od 20.000 stanovnika, a u skladu sa Zakonom o energetskoj efikasnosti i racionalnoj upotrebi energije, u obavezi se da uspostavi efikasan sistem praćenja potrošnje energije, energenata i vode za objekte iz svoje nadležnosti a u koje spadaju objekti javne namene i sistema javnog osvetljenja. U skladu sa uredbom Vlade RS koja uređuje ciljeve uštede energije obveznika sistema energetskog menadžmenta, Opština Bačka Palanka je u obavezi da godišnje uštedi 1% primarne energije, koju koriste objekti javne potrošnje i da o realizovanim merama energetske efikasnosti i realizovanim ciljevima uštede redovno izveštava nadležno ministarstvo rudarstva i energetike.\nKoji oblik bioenergije ima najveći potencijal u opštini Bačka Palanka? lokalnoj samoupravi? Da li ste radili neka istraživanja ili analize?\n“Kada, prolazeći ruralnim vojvođanskim predelima, pogledate oko sebe odgovor na ovo pitanje se nametne sam. Dakle najveći potencijal u oblasti bioenergije odnosno korišćenja obnovljivih izvora energije u energetske svrhe, kako u Vojvodini tako i na teritoriji opštine Bačka Palanka, svakako leži u korišćenju čvrstih, tečnih i gasovitih produkata poljoprivredne biomase, uglavnom dobijene iz ostataka poljoprivrednih kultura. Međutim i stočarska proizvodnja daje velike količine ostataka biomase odnosno biogasa, a od obnovljivih izvora energije veliki potencijal u proizvodnji bioenergije imaju još solarna i geotermalna energija.\nNajveći potencijal za korišćenje biogoriva se nalazi u sektoru zgradarstva koji je ujedno i najveći zagađivač životne sredine sa udelom od skoro 70%; u ovom delu, pre svega mislim na individualna ložišta koja za zagrevanje životnog i radnog prostora najčešće koriste ugalj, ogrevno drvo, pa i mazut i lož ulje. Ako uzmemo u obzir da su samo četiri od ukupno četrnaest naseljenih mesta naše opštine gasifikovana, u kojima domaćinstva, javne zgrade i industrija koriste prirodni gas kao energent za dobijanje toplotne energije, dolazimo do velikog broja objekata, svih kategorija potrošača, kod kojih je poželjno izvršiti energetsku tranziciju sa fosilnih goriva na bioenergiju.”\nDa li je Opština Bačka Palanka već uvrstila ovu temu u svoje postojeće akte, odnosno strategije? Ako da, u koje i na koji način ste definisali njenu poziciju?\n“Budući da se ova tema već nalazi u fokusu svih nacionalnih i regionalnih agendi i strategija ali se operativno sprovodi kroz planove na lokalnom nivou, jer su to mesta na kojima se i dešava emisija štetnih gasova, Opština Bačka Palanka već sprovodi širok spektar aktivnosti iz svoje nadležnosti kojima će doprineti postizanju ciljeva energetske tranzicije i niskougljeničnog razvoja.\nNaša Opština je trenutno u procesu izrade novog strateškog plana razvoja i u obavezi je da izradi i Program energetske efikasnosti za period od tri godine sa godišnjim akcionim planovima, gde svi navedeni dokumenti treba da sadrže sektorsku oblast koja, osim energetske efikasnosti i uštede energije treba da definiše prioritete, ciljeve i mere za prelazak sa fosilnih goriva na obnovljive izvore energije. Cilj, na koji nas obavezuje set zakona i podzakonskih akata iz oblasti energetske efikasnosti i racionalne upotrebe energije, jeste da u sektoru javne potrošnje energije, u koji spadaju objekti javne namene i sistem javnog osvetljenja, godišnje uštedimo 1% primarne energije.\nJedna od mera energetske efikasnosti koja se permanetno sprovodi u našoj opštini u cilju postizanja definisanih ušteda jeste zamena kotlova na čvrsta fosilna goriva efikasnijim kotlovima na biomasu u javnim objektima; tako su već u tri osnovne škole instalisani kotlovi koji koriste drvni pelet kao energent.\nŠto se tiče kategorije individualnih domaćinstava, pre svega porodičnih kuća, Opština Bačka Palanka budžetom za narednu godinu, uz programsko učešće Ministarstva rudarstva i energetike, opredeliće i bespovratna finansijska sredstva za unapređenje energetskih svojstava tih zgrada, gde je jedna od mera i zamena postojećih neefikasnih kotlova kotlovima na biomasu ili toplotnim pumpama.”\nDa li postoji infrastruktura koja je potrebna za korišćenje bioenergije u vašoj opštini?\n“Rizikujući da ću dati naivan i romantičan odgovor na ovo pitanje ipak bih ovde želela da istaknem da su najznačajnija infrastruktura ljudi i znanje. Svaki čovek, koji je svestan značaja korišćenja bioenergije, polazeći od svesti o uticaju koje njegovo ponašanje ima na životnu sredinu samim tim i na globalno zagrevanje i promene klime, izazvane emisijom štetnih gasova u atmosferu, najviše CO₂, a čiji smo svedoci skoro svakodnevno, postaje važan činilac u razvoju zajednice.\nU tom smislu naša Opština kroz proces uspostavljanja sistema za organizovano i sistematsko praćenje potrošnje energije javnih objekata koje koristi i za koje plaća troškove energije, energenata i vode, razvija i svest korisnika o značaju korišćenja bioenergije.\nŠto se tiče infrastrukture u kapitalnom smislu, pitanje je sistemsko i nije lako dati jednostavan odgovor. Kao što sam već napomenula domaćinstva i privredni subjekti četiri naseljena mesta: Vizić, Neštin, Čelarevo i Bačka Palanka imaju mogućnost priključenja na gasnu distributivnu mrežu. Na teritoriji opštine Bačka Palanka su u funkciji i dva sistema daljinskog grejanja, koja kao energent koriste prirodni gas, a toplotnom energijom snabdevaju manji deo konzuma u naseljima Čelarevo i Bačka Palanka. Infrstruktura, pre svega toplovodna, je dotrajala i zahteva značajna ulaganja. To je aspekt koji će, u ekonomskom smislu, biti najzahtevniji.”\nU Novom Sadu se uskoro osniva energetski centar kompetencija. Da li i na koji način će se Opština Bačka Palanka uključiti u saradnju sa ovim Centrom, odnosno šta očekujete od Centra?\n“Opština Bačka Palanka će se uključiti u saradnju sa Centrom kroz aktivno učešće u radu Centra, pre svega u smislu prikupljanja svih relevantnih podataka iz svoje nadležnosti, mapiranja potencijala, lokalnih aktera, zatim međusobnog povezivanja svih aktera, i na kraju kreiranja ciljeva javnih politika u ovoj oblasti.\nOčekujemo da uspostavljanje Centra kompetencija doprinese povećanju stepena i efikasnosti korišćenja lokalno raspoloživih obnovljivih izvora energije, jer se jačanjem snabdevanja biomasom potpomaže i razvoj lokalne privrede i jačanje lokalnog tržišta biomasom.”\nDa li su građani i građanke Opštine Bačka Palanka senzibilisani za ovu temu, za oblast bioenergije?\n“Na ovo pitanje mogu, na moje veliko zadovoljstvo, da konstatujem da su naši građani senzibilisani za ovu temu i da imamo primere, naročito u sektoru domaćinstva, u delovima naše opštine gde ne postoje uslovi za priključenje objekata na gasnu distributivnu mrežu, koji su i pre stavljanja ove teme u fokus, zamenili individualna ložišta koja su koristila ugalj i drvo pećima i kotlovima koje za dobijanje toplotne energije koriste sojinu i pšeničnu slamu, oklasak kukuruza.\nU sektoru privrede kao primer dobre prakse ističu se dva biogasna postrojenja izgrađena na teritoriji opštine Bačka Palanka: jedno izgrađeno na poljoprivrednom imanju A.D. „Budućnost“ a drugo na farmi „Drlja“; dok je pivara u Čelarevu prva pivara u Carlsberg svetu koja je uvela kotlarnicu na biomasu i time povećala udeo obnovljivih izvora energije u procesu proizvodnje na visokih 40%; a 2014. godine pustila u rad Stanicu za prečišćenje CO₂.”


Vojislav Šešelj na konferenciji za novinare u Beogradu 31. marta 2016.\nPresuda kojom je lider Srpske radikalne stanke Vojislav Šešelj oslobođen odgovornosti za ratne zločine po svim tačkama optužnice prilično je uzburkala, pre svega Beograd, ali i Sarajevo i Zagreb.\nHaški sud odlučio je danas da lider SRS Vojislav Šešelj nije kriv ni po jednoj od devet tačaka optužnice, a oslobađajuća odluka tročlanog sudskog veća doneta većinom glasova, pošto je sudija Flavija Latanci imala suprotno mišljenje.\nKako je obrazložio sudija Žan Klod Antoneti, Šešelj nije kriv za progon, ubistva, mučenje, okrutno postupanje, deportaciju i bezobzirno razaranje naselja. Prema rečima Antonetija, Šešelj nije podsticao na ratne zločine, a projekat Velike Srbije, za koji se Šešelj zalaže, je politički, a ne kriminalni cilj:\n"Ovom oslobađajućom presudom po svih devet tačaka optužnice, nalog za hapšenje koje je Žalbeno veće izdalo 17. juna 2015. godine postaje bespredmetan. Prema tome, Vojislav Šešelj je po izricanju ove presude slobodan čovek."\nSam Vojislav Šešelj je na današnjoj konferenciji za novinare izjavio da i dalje misli da je Tribunal antisrpski sud i institucija novog svetskog poretka, kao i da od državnog rukovodstva Srbije ne očekuje, niti su mu potrebne čestitke. Takođe, Šešelj je izjavio i da ga ne interesuju ni eventualne reakcije iz Hrvatske i Bosne i Hercegovine:\n"Znao sam da mi ni jedan zločin ne mogu dokazati. Tamo sam pobio sva lažna svedočenja i raskrinkao sva falsifikovana dokumenta. Prođoh bez kazne, a možda sam mogao bar malo da dobijem, da ne besne ovoliko srpski neprijatelji. I u Srbiji, i van Srbije."\nU ovom kontekstu zanimljiva je i prva reakcija predsednika Srbije Tomislava Nikolića, bivšeg političkog saborca i zamenika u SRS:\n"Nisam razmišlja šta bi moglo da se desi. Ali, mera za Srbina je da li ga je Haški tribunal osudio ili oslobodio. Indifirentan sam, a nemam nikakvih osećanja prema njemu."\nSa druge strane, u regionu je odluka suda u Hagu dočekana prilično oštro – predsedavajući Veća ministara BiH Denis Zvizdić izjavio je da je Vojislav Šešelj učestvovao u planiranju dešavanja tokom agresije na BiH, i da ne može da veruje da ga je Haški sud oslobodio optužbi za ratne zlo-čine nad Hrvatima i Muslimanima.\nHrvatski premijer Tihomir Orešković ocenio je da je presuda Tribunala Vojislavu Šešelju sramotna i da je to poraz Haškog suda i tužilaštva.\nPredsednik Republike Srpske Milorad Dodik je rekao da je Šešelj pobedio u nefer suđenju, dok po oceni koalicije DSS-Dveri presuda Šešelju ne sme da zamagli činjenicu da je Hag politički i antisrpski sud.\nSa druge strane, iz Lige socijademokrata Vojvodine poručuju da su šokirani presudom Haškog suda, a lider LDP-a Čedomir Jovanović je istakao da oslobađajuća presuda Vojislavu Šešelju ne može biti razlog za aboliranje politike zločina i svega drugog što je ratna politika 90. uradila od srpskog društva i regiona.


Ibrahimović u novom filmu o Asterixu i Obelixu - Kameleon M&M\nŠvedski fudbaler Zlatan Ibrahimović glumit će u novom filmu o čuvenim galskim junacima iz stripa Asterixu i Obelixu.\nČini se da su glasine o Ibrahimovićevom učešću u novom filmu „Asterix i Obelix: Put svile“ potvrđene, nakon što je švedski fudbaler na svom Instagram nalogu objavio fotografiju uz opis „Antivirus“, što je ime lika kojeg će glumiti u tom filmskom ostvarenju.\nTridesetdevetogodišnji reprezentativac Švedske, koji trenutno igra za italijanski fudbalski klub Milan, već se pojavio na festivalu „San Remo“, na kojem je pjevao zajedno sa trenerom Bologne Sinišom Mihajlovićem.\nFilm „Asterix i Obelix: Put svile“ trebalo bi da bude objavljen 2022. godine i režirat će ga francuski glumac i režiser Guillaume Canet.\nZoran Kesić: Svako ko je pogledao Aidu već ima svog pobjednika (VIDEO)


LUKAČ I VULIN POTPISALI MEMORANDUM: MUP Srpske i Srbije sarađuju u oblasti vazduhoplovstva | Banjaluka.net\nMinistar unutrašnjih poslova Republike Srpske Dragan Lukač i ministar unutrašnjih poslova Republike Srbije Aleksandar Vulin potpisali su danas u Beogradu Memorandum o saradnji u oblasti vazduhoplovstva.\nPo potpisivanju sporazuma, ministri Lukač i Vulin istakli su da će potpisani Memorandum dodatni učvrstiti saradnju dva ministarstva, ojačati vazduhoplovne strukture dve policije i osigurati da helikopterske jedinice Republike Srpske i Republike Srbije budu još brže i efikasnije u obavljanju svojih zadataka.\nMinistar Lukač je naglasio je da će potpisani Memorandum omogućiti realizaciju obuka pilota i vazduhoplovno – tehničkog osoblja, ojačati kapacitete Helikopterske jedinice i doprinijeti da se ona efikasnije stara o bezbjednosti i sigurnosti građana.\nLukač je naveo da je saradnja između dva ministarstva na svim nivoima odlična, od saradnje u oblasti obuka do razmjene operativnih podataka u borbi protiv organizovanog i svih drugih vidova kriminala.\nMinistar Vulin je naglasio da je Republika Srpska za Republiku Srbiju spoljno politički prioritet i da je svako ugrožavanje bezbjednosti i mira Republike Srpske ugrožavanje bezbjednosti i mira Srbije.\nPrema njegovim riječima, zahvaljujući predsjedniku Republike Srbije Aleksandru Vučiću Srbija nikada više nije pomagala i štitila Republiku Srpsku.\n– Imamo obavezu da sarađujemo i da svakodnevni život naših građana učinimo bezbednijim i sigurnijim – rekao je ministar Vulin i naglasio da će Ministarstvo unutrašnjih poslova Republike Srbije uvijek pružati podršku i pomoć MUP Republike Srpske, jer je svaka potreba Republike Srpske potreba i Srbije.\nMinistri Lukač i Vulin podsjetili su da je zajedničko operativno djelovanje dvije policije rezultiralo hapšenjem Darka Eleza, jednog od najvećih kriminalaca sa obje strane Drine i njegovog privođenje pravdi.\nOznake: Aleksandar Vulin, Dragan Lukač


Ivana Peters i Sergej Ćetković na Trgu 30. decembra | Banjaluka.net\nIvana Peters i Sergej Ćetković na Trgu 30. decembra\nPop pjevač Sergej Ćetković i pop-rok pjevačica Ivana Peters održaće 30. decembra koncert u Banjaluci, saopšteno je iz Gradske uprave.\nKoncert, čiji je sponzor kompanija “M:tel”, danas su najavili gradonačelnik Banjaluke Igor Radojičić i Ćetković, koji je izrazio zadovoljstvo što će zajedno sa koleginicom Peters podijeliti veče pred Novu godinu sa Banjalučanima i njihovim gostima.\nĆetković je pozvao sve da 30. decembra dođu u Banjaluku na dobru muziku i program.\n“Hvala gradonačelniku i kompaniji `M:tel` za gostoprimstvo, poziv i priliku da se ponovo poklonim publici u Banjaluci. Posljednji put smo se družili u ovom gradu prije dvije-tri godine”, rekao je Ćetković.\nRadojičić je naveo da Banjaluka želi da bude regionalni centar, te podsjetio da je novogodišnji program počeo 1. decembra “Zimzogradom”, a trajaće do 15. januara.\nPrema njegovim riječima, ovih dana se otvaraju i dodatni sadržaji na lokacijama ispred Muzeja savremene umjetnosti Republike Srpske i Narodnog pozorišta Srpske, čime će širi centar grada biti obogaćen novogodišnjim sadržajima.\nSlijedi niz koncerata, od kojih prvi 27. decembra, u okviru humanitarne večeri u organizaciji predsjednika Republike, zatim tri velika koncerta na otvorenom 30. i 31. decembra i 1. januara.\n“Poslije koncerata, očekuju nas događaji za Dan Republike, a završavamo sa gastro-festivalom pred pravoslavnu Novu godinu i programom za 14. januar”, najavio je Radojičić.\nIzvršni direktor za marketing i prodaju u kompaniji “M:tel” Radmila Bojanić izrazila je zadovoljstvo što će ta kompanija sa Gradom organizovati koncert za sugrađane i posjetioce.\n“I u toku novogodišnjih praznika mi smo društveno odgovorni, kao i tokom cijele godine kada smo sa Gradom učestvovali u nizu projekata koji Banjaluku izdvajaju kao regionalnu prijestonicu”, naglasila je Bojanićeva.


U žepačkom naselju Orlovik: Okončana sanacija klizišta\nFoto: U radove uloženo više od 41.000 KM\nPovodom saniranog klizišta u žepačkom naselju Orloviku, kojim je spriječeno urušavanje sedam stambenih jedinica, a kojima je bilo pogođeno indirektno još nekoliko kuća u ovom prigradskom naselju, završne radove obišli su investitori projekta, federalni ministar prostornog uređenja Josip Martić, načelnik općine Mato Zovko i predstavnici UNDP-a.\nRadovi na sanaciji klizišta u naselju Orlovik završeni su u sklopu UNDP-ovog projekta “Inicijativa za smanjenja rizika od katastrofa”, a finansirali su ih zajedničkim sredstvima Federalno ministarstvo prostornog uređenja i Općina, za što su izdvojili 41.399 KM.\nUNDP je vršio stručni nadzor i upravljao projektom koji se odnosio na sanaciju puta, popravku drenažnih kanala i izgradnju potpornog zida da bi se spriječilo ponovno klizanja tla. Projekt sanacije klizišta u Orloviku jedan je u nizu onih koje je Federalno ministarstvo uspješno realiziralo s UNDP-om.\nPrema njegovim riječima, Federalno ministarstvo prostornog uređenja za sanaciju šteta nastalih od klizišta i poplava do sada je, kako samostalno tako i kroz udruživanje sredstava, izdvojilo 4,5 miliona KM. Na području općine Žepče, koja je prije tri godine pretrpjela katastrofalne posljedice od klizišta i poplava, UNDP je kroz razne projekte u sanaciju nastalih šteta uložio više od 250.000 KM.\n250.000 KM uložio UNDP u razne projekte u općini


ISPITUJU SE SPORNE TRANSAKCIJE OKO POLITIKE – *** PORTAL TJEDNO ***\nISPITUJU SE SPORNE TRANSAKCIJE OKO POLITIKE\nKomisija za zaštitu konkurencije pokrenula je postupak ispitivanja prodaje društva Politika novine i magazini (PNM) ruskoj firmi OOO EAST MEDIA GROUP, za koju se veruje da je povezana sa koncernom Farmakom MB iz Šapca. Komisija je osnovano pretpostavila da je Farmakom MB preko povezanog društva OOO EAST MEDIA GROUP iz Rusije od WAZ-a kupio 50 odsto udela u društvu Politika novine i magazini i da je imao obavezu da prijavi predmetnu koncentraciju, odnosno kupovinu, što nije učinio, navedeno je u saopštenju koje je objavljeno na sajtu te institucije.\nU postupku, pokrenutom po službenoj dužnosti, Komisija će ispitati da li je prilikom prodaje PNM postupljeno u skladu sa Zakonom o zaštiti konkurencije, ali i da li su se stekli uslovi za primenu mere dekoncentracije. Ako Komisija utvrdi da je sprovedena koncentracija za koju nije izdato odobrenje, može naložiti učesnicima da podele privredno društvo, otuđe akcije ili udele, raskinu ugovor ili preduzmu neke druge radnje kako bi se uspostavilo stanje pre uspostavljanja koncentracije.\nWAZ je 2002. godine sa Politikom osnovao PNM gde su obe strane imale po 50 odsto vlasničkog uloga, a potom je ulog u PNM preneo na svoje povezano pravno lice OST holding GmbH iz Beča. Sredinom 2012. mediji su objavili da je WAZ uputio ponudu Politici da po pravu preče kupovine otkupi udeo WAZ u PNM za 4,7 miliona evra. Politika to, prema informacijama koje je sama iznela, nije iskoristila, piše Komisija u zaključku o pokretanju postupka.\nOOO EAST MEDIA GROUP je osnovana januara 2012. Kao osnivač i stopostotni vlasnik registrovan je Aleksandar Trbović, a kao generalni direktor Uroš Stefanović. Komisija je raspolagala nezvaničnim podacima prema kojima su vlasnik i direktor ruske firme povezani sa Farmakomom i njegovim vlasnikom Miroslavom Bogićevićem, navedeno je u zaključku. U kupoprodajnom ugovoru, prema navodima Komisije, piše da je kupac isplatio prodavcu četiri miliona evra i da će 1. decembra 2014. godine isplatiti još 700.000 evra plus dogovorenu kamatu.\nHARMONIKAŠ IZ “KO TO TAMO PEVA” DANAS


Ambasador Nemačke o jugu Srbije: Politička situacija dobra, ekonomska nezadovoljavajuća\nBeta 28. oktobra 2019. 18:40\nAmbasador Nemačke u Srbiji Tomas Šib je danas u Bujanovcu razgovarao s predstavnicima opština Bujanovac, Preševo i Medvedja i ocenio da je tamo „politička situacija dobra, ali ekonomska situacija nije zadovoljavajuća“.\nŠib je novinarma rekao tokom svoje prve posete Bujanovcu da će Ambasada Nemačke u Beogradu „uraditi sve“ da privuče nemačke investitore radi otvaranja radnih mesta u tim opštinama.\n„Otvaranje autoputa takodje ima pozitivan efekat na situaciju na jugu Srbije. Mi smo u stalnoj komunikaciji s Nemačko-srpskom privrednom komorom kojoj ćemo proslediti informacije“, kazao je Šib.\nDodao je da se zalaže za nastavak dijaloga albanskih političkih lidera iz Bujanovca i Preševa s Vladom Srbije tačkama iz Platforme koju je i Vlada Srbije donela u junu 2013.godine, kao i za nastavak obezbedjivanja udžbenika na albanskom jeziku.\nPredsednik Koordinacionog tela za Bujanovac, Preševo i Medvedja, Zoran Stanković koji je prisustvovao današnjim razgovorima, rekao je novinarima da je „do sada uloženo mnogo napora da se obezbede udžbenici na albanskom jeziku“.\nIzneo je da je postignut dogovor da do kraja ove godine još 18 udžbenika na albanskom jeziku bude dostupno učenicima u tim opštinama.


'Uvek mislimo da se to dešava nekom drugom'\nIzvor: B92, 12.Feb.2019, 21:22\n"Uvek mislimo da se to dešava nekom drugom"\nPrema procenama Svetske zdravstvene organizacije iz 2017. godine, u Srbiji od depresije pati 419.302 čoveka, odnosno oko pet odsto ukupne populacije.\nIako je reč o bolesti koja se u većini slučajeva uspešno leči, depresija u svetu godišnje uzme 800.000 života.\nTo znači da svakih 40 sekundi jedna osoba izvrši samoubistvo, piše Radio Slobodna Evropa.\nProcene nadležnih u Srbiji govore da se svake godine ubije oko 1.300 ljudi, što ovu državu svrstava >> Pročitaj celu vest na sajtu B92 << na 13. mesto u Evropi.\n"Razmišljanje o suicidu je jedan od simptoma depresije. Uvek mislimo da se to dešava nekom drugom, a stopa suicida govori da svako od nas poznaje nekoga ko se ubio", kaže Slavica Ranisavljev Kovačev iz Centra za prevenciju samoubistva "Srce".\nPrema navodima SZO, depresija je vodeći uzrok smrti (odmah posle saobraćanih nesreća) među mladima od 15 do 25 godina. Upravo toliko, 25, imala je manekenka Marija Ćurčić kada je u novembru prošle godine izvršila samoubistvo u Beogradu. Njena majka An Mari Ćurčić pokrenula je preko društvenih mreža kampanju "Za tebe - Važno je", kojom je pozvala na podizanje svesti o važnosti brige o mentalnom zdravlju, ali i na pritisak na nadležne institucije u Srbiji da usvoje i počnu sa primenom odgovarajućih strategija.\n"Javljali su se građani sa cele teritorije Srbije, svih starosnih struktura, sa širokim dijapazonom problema za koje su tražili savet, odnosno urgentnu pomoć. Korisnici linije dobijaju jasne smernice o tome kako da na najbližem mestu dobiju stručnu pomoć. Ono što pre toga dobiju u samom razgovoru je prva intervencija u krizi, podrška i saznanje da izlaz postoji", kaže direktorka Klinike "Laza Lazarević" Ivana Stašević Karličić.


Slovenačke lekovite vode – Beogradski sajam\nSlovenačke lekovite vode\nSlovenija je prelepa zelena zemlja u kojoj se na svakom koraku može čuti priča o termalnim i mineralnim vodama koje leče, revitalizuju i neguju. U ovoj zemlji neizostavno treba posetiti Orhidelio, najprestižniji i najviše puta nagrađeni velnes u Sloveniji, popiti Donat ili Radensku za zdravlje, isprobati medno kupatilo u Thermani Laško, uživati kao stari Rimljani u Rimskim termama, obnoviti kičmu oblogom iz pohorskog treseta u banji Zreče, zabavljati se sa porodicom u banji Čatež ili probati talaso terapiju u banji Strunjan.\nČetrnaest sertifikovanih slovenačkih prirodnih banja kao moderni centri zdravlja i blagostanja postavljaju Sloveniju u sam vrh turističke ponude Evrope. Od Panonske nizije na istoku, gde je najviše slovenačkih banja na jednom mestu, preko jugoistočnog dela države, banje se rasprostiru sve do sunčane obale Jadranskog mora.\nSvi koji netaknutnu slovenačku prirodu dožive zajedno sa opojnim mirisom svežeg vazduha i čistom pitkom vodom, lako se vraćaju u tu zanimljivu zelenu oazu. Iz Ljubljane i centralne Slovenije turiste od zdravlja i opuštanja u termomineralnim ili slanim vodama razdvaja samo jedan do dva sata vožnje na jug, istok ili zapad države. Slovenačke zdrave vode su već vekovima prisutne u pričama o blagotvornim vodama i drugim prirodnim lekovitim faktorima, o izvoru zdravlja i blagostanja. Skoro 100 prirodnih termalnih izvora sa temperaturom vode od 32 do 73 stepena najveće je bogatstvo Slovenije.


EPS: Oko 90 odsto uglja se koristi za proizvodnju struje | SEEbiz.eu\nEPS: Oko 90 odsto uglja se koristi za proizvodnju struje\nObjavljeno: 20.04.2014 / 18:30\nBEOGRAD - Elektroprivreda Srbije (EPS) oko 65 odsto godišnje proizvodnje zasniva na sagorevanju lignita, od čega 75 odsto sagorevanjem uglja iz kolubarskog, a preostali deo iz kostolačkog basena.\nPrema rečima državnog sekretara u Ministarstvu prirodnih resursa i rudarstva, Tomislava Šubaranovića, od ukupne godišnje proizvodnje uglja u Srbiji, 90 odsto se koristi za proizvodnju električne energije, pa je razvoj eksploatacije uglja neraskidivo vezan sa strateškim planiranjem i realizacijom razvoja kolubarskog i kostolačkog basena.\nOn je, za EPS-ov magazin "Kwh", kazao da je analiza pokazala da sada postoji kriza u proizvodnji lignita na svim površinskim kopovima "Kolubare", osim na kopu "Tamnava-zapadno polje", dok je u Kostolcu nešto bolja situacija.\nŠubaranović je ocenio da je to posledica lošeg strateškog planiranja prethodnog rukovodstva, dodajući da se sadašnje rukovodstvo "Kolubare" uspešno nosi sa nasleđenim probelmima u razvoju ekpsloatacije uglja u istočnom delu basena, pre svega zbog otežane eksproprijacije i izmeštanja industrijskih objekata.\nPrema njegovim rečima, ulaganja u rudarski sektor godinama su bila u zapećku, zbog malog investicionog potencijala kako države kao većinskog vlasnika tako i privatnih investitora, sa izuzetkom cementara i nekoliko rudnika nemetala.\nU narednom periodu najveće investicije bi trebalo da budu u površinske kopove istočnog dela kolubarskog basena i otvaranje novih kopova "Radljevo" i Polje "G" u zapadnom delu.\nŠubaranović je naveo da postoji više zainteresovanih investitora za otvaranje "Radljeva", rudnika "Štavalj" sa izgradnjim nove TE snage oko 350 megavata, i za otvaranje rudnika "Novi Kovin" sa izgradnjom TE oko 600 do 700 megavata.\nOn je dodao da su oni pokazali interesovanje i za eksploataciju i preradu uljnih škriljaca, dodajući da se u naredne dve do tri godine očekuje otvaranje rudnika jadarita kod Loznice, zlata i bakra u okolini Bora i borata u Pobrđu, kod Raške.\nTagovi: ugalj, Kolubara, EPS, Elektroprivreda Srbije, Tomislav Šubaranović


Социјалистичка омладина Archives | Socijalistička partija Srbije\nDačić: Stav Beograda je da dijaloga sa Prištinom neće biti dok ne ukinu takse Ministar inostranih poslova Srbije Ivica Dačić precizirao je da je razgraničenje jedna od ideja za rešavanje kosovskog pitanja, da predsednik Srbije i Vlada vode državnu politiku, a da će se o dogovoru s Prištinom, ako do njega dođe, svakako konačno izjasniti najviši državni organi i građani Srbije. To je u suštini odgovor ministra Dačića na novinarska pitanja povodom njegove izjave da je razgraničenje zvaničan predlog Srbije, mada je tom prilikom napomenuo da ima još ideja oko kojih može biti postignut kompromis. Na pitanje ko je doneo odluku da je razgraničenje zvaničan predlog, pošto skupština nije odlučivala o tome, Dačić je...\nSaopštenje SPS-a povodom izjave političkog analitičara Cvijetina Milivojevića Mi srpski socijalisti osećamo potrebu i dužnost da se obratimo javnosti povodom izjave političkog analitičara Cvjetina Milivojevića da je antiustavan način na koji je ministar spoljnih poslova Ivica Dačić saopštio da je zvanični stav Srbije razgraničenje sa Kosovom. Ministar spoljnih poslova i predsednik SPS-a Ivica Dačić u više navrata je govorio o ideji razgraničenja, kao jednom predlogu za rešavanje Kosovskog pitanja, pozivajući pri tom stručnu javnost i opoziciju da izađu sa boljim predlogom, kako bi se rešilo višedecenijsko pitanje i bezbednost naših građana na Kosovu i Metohiji. To nije donešena odluka, jer se o svakoj državotvornoj odluci izjašnjava narod, kroz...\nGoran Trivan sa delegacijom Evropske razvojne banke Ministar zaštite životne sredine Goran Trivan sa saradnicima sastao se sa delegacijom Razvojne banke Saveta Evrope (CEB) koju je predvodio Vitomir Miles Raguž. Sastanku su prisustvovali direktor Kancelarije za upravljanje javnim ulaganjima Marko Blagojević i predstavnici Ministarstva finansija Vlade Republike Srbije. Na sastanku je razmatrana mogućnost finansiranja programa izgradnje postrojenja za prečišćavanje otpadnih voda u Srbiji, a u skladu sa kriterijumima CEB-a. Na važnost održanog sastanka ukazuje činjenica da on predstavlja ozbiljan korak ka finansiranju ključnih projekata u zaštiti životne sredine Srbije. Ministar Trivan je, ocenjujući ovaj razgovor izuzetno značajnim, rekao da je Ministarstvo u potpunosti spremno za otvaranje investicionog...\nSrećan nam Svetski dan socijalne pravde Socijalna pravda predstavlja jednak odnos između pojedinca i društva. Društvo u 21. veku kome težimo treba da ima svakog čoveka kao pojedinca u vrhu svojih prioriteta. Socijalistička omladina Srbije sledi ideale i politiku svoje partije i na temeljima jednakih prava na budućnost, pre svega pravo na školstvo, zdravstvenu zaštitu i ravnopravnost su postulati kojima se ova partija i mi kao mladi ljudi vodimo. Posvećeni smo jačanju solidarnosti i negovanju humanosti među ljudima, zasnovanim na tradicionalnim i moralnim vrednostima našeg naroda i svih građana Srbije, bez obzira na njihovo socijalno poreklo i status. Ti ideali su ucrtani u naše gene pre...\nPovratak socijalista u Šapcu- žena na čelu GrO SPS\nU prostorijama Gradskog odbora Socijalističke partije Srbije u Šapcu održana je Izborna konferencija na kojoj je izabrano novo rukovodstvo ove gradske organizacije. Na Izbornoj konferenciji za novu predsednicu GrO SPS Šabac izabrana je Maja Milićević, a za potpredsednike Vladimir Trifunovic, Nikola Milutinović i Saša Filipović. Izabrano je i novo gradsko rukovodstvo koje čini 51 član i usvojene su aktivnosti delovanja u narednom periodu. Cilj Gradskog odbora SPS u Šapcu je osnaživanje partijske mreže, kao i rad na povećanju broja članova, rekla je nova predsednica GrO SPS Šabac Maja Milićević i dodala: “Učinićemo sve kako bi na sledećim izborima osvojili preko…\ndecembar 17, 2017 u 15:03\nIzborna konferencija Mladih socijalista Srbije održana je u prostorijama Socijalističke partije Srbije u prisustvu velikog broja delegata i rukovodstva Partije. Predsednik Socijalističke partije Srbije Ivica Dačić ocenio je da svaka partija meri svoju sadašnjost i budućnost po broju mladih članova koji ne treba da budu, kako je rekao, meta međustranačkog nadmudrivanja već centar političkog odlučivanja. Dačić je na Izbornoj konferenciji Mladih socijalista istakao da SPS ima jedan od najorganizovanijih partijskih podmladaka u Srbiji sa odborima u 164 opštine i grada. “Politička karijera omladinaca se ne završava kada napune 30 godina, veliki broj njih već sada vodi naše opštinske i gradske…\ndecembar 11, 2016 u 18:43\nPovodom Međunarodnog dana ljudskih prava Gradski odbor SPS Požarevac na inicijativu Socijalističke omladine organizovao je tribinu na kojoj su razmatrana socijalna, radnička i ekonomska prava naših građana i građanki, prava i položaj žena i dece u Srbiji, kao i pripadnika LGBT populacije. Na samom početku gostima tribine pod nazivom „Ne potcenjuj ljudska prava“ obratio se predsednik Okružnog odbora Socijalističke partije Srbije Milić Jovanović. Jedan od uvaženih gostiju je bio je narodni poslanik i predsednik Gradskog odbora Petrovca na Mlavi Miletić-Tića Mihajlović. Učesnici tribine su bili član Predsedništva i narodni poslanik, Neđo Jovanović, predsednik Saveta za ljudska i manjinska prava SPS…\noktobar 5, 2016 u 09:16\nMi, članovi Socijalističke omladine koristimo ovu priliku da izrazimo svoje mišljenje kao i zabrinutost povodom najnovih dešavanja u Partiji, njenog funkcionisanja i njene budućnosti. Na sve ovo podstaknuti smo motivima koji proizilaze iz našeg osećaja pripadnosti i lojalnosti Partiji, a koji su daleko iznad ličnih motiva svakog od nas ponaosob. Ne želimo da zbog neodgovornog ponašanja pojedinaca sav naš rad proteklih godina bude degradiran i iskorišćen za njihovu ličnu promociju. Naša namera leži u ličnom i političkom izgrađivanju unutar Partije, nasuprot ličnoj promociji van nje. Iz tog razloga smatramo da je mlade potrebno u većem obimu uključiti u organe Partije…\nEmilian Pavel, poslanik EP sa mladim socijalistima\njul 11, 2016 u 08:53\nSocijalističku omladinu Srbije posetio je Emilian Pavel, poslanik Evropskog parlamenta iz grupe socijalista i demokrata. Ovom prilikom razgovaralo se o mogućnosti saradnje mladih socijalista sa organizacijom Mladih evropskih socijalista (YES) kao i sa Socijaldemokratskom partijom u Rumuniji. Mladi Socijalističke partije Srbije istakli su da se za jednu takvu organizaciju i razvijenu mrežu članova može očekivati da bude prihvaćena od strane evropskih organizacija mladih i da postoji apsolutna spremnost da se počne sa radom na tome. Dogovoreni su i susreti naših omladinaca sa omladincima Socijaldemokratske partije u okviru kojih bi se razmenila iskustva a i dogovorili budući zajednički seminari i letnji…\nĐorđe Đoković za „Danas“\nmart 17, 2016 u 12:36\n„Moja prva želja za politikom se pojavila od ranog detinjstva, jer samo kao mali slušao i pratio svog oca koji je u to vreme bio na visokim državnim pozicijama. Levičarske ideje i principi za koje se zalaže SPS su me privukle da postanem aktivan član od 2006.godine i da stepenik po stepenik, upoznajući kompletnu i jako razvijenu unutarpartijsku strukturu, dodjem do pozicije da predvodim mlade, obrazovane i uspešne ljude koji veruju u našu partiju i ideje za koja se ona zalaže. Danas mogu slobodno da kažem da smo najbolje organizovana omladina u Srbiji, sa najkvalitetnijim mladim kadrovima. SPS će biti…\nO socijalnoj pravdi je reč!\nfebruar 22, 2016 u 11:09\nPovodom Međunarodnog dana socijalne pravde, Socijalistička omladina Vojvodine ukazuje na siromaštvo i nezaposlenost pa tako i na isključenost velikog dela stanovništva iz društvenog života. Suština delovanja socijalista je zalaganje za bolji svet, jer smatramo da pravo na rad jeste osnovno ljudsko pravo. Samo čovek koji radi je stvarno slobodan čovek. Kada imaš posao, onda obezbeđuješ sebi i svojoj porodici pristojan život. Nisi na marginama društva. Na žalost u Srbiji nedopustivo mnogo ljudi živi u teškom siromaštvu i bez mogućnosti da ostvare pravo na rad, na zdravstvenu zaštitu, obrazovanje, stanovanje. Posebno brine što je među njima mnogo mladih ljudi bez posla…\nOdržana tribina za mlade socijaliste\nfebruar 12, 2016 u 10:32\nU GrO SPS u Čačku održana je tribina za predstavnike mladih socijalista sa područja Moravičkog okruga kojoj je prisustvovao predsednik omladine SPS Đorđe Đoković. „Edukacija omladine SPS je naša stalna aktivnost i skup u Čačku je deo dvogodišnjih aktivnosti mladih socijalista za koje su u partiji vrata širom otvorena. Mladi su u najužem rukovodstvu partije, u Predsedništvu i Izvršnom i Glavnom odboru i mišljenja mladih se čuju i uvažavaju. SPS je partija koja daje šansu mladim ljudima i uveren sam da će nam se sve više mladih pridruživati. Kao predsednik mladih socijalista ponosan sam na broj aktivista koji sjajne ideje…\nŽivi zdravo – izaberi kako\ndecembar 8, 2015 u 21:58\nPovodom obeležavanja Svetkog dana borbe protiv dijabetesa, omladinci Socijalističke partije Srbije Gradskog odbora SPS u Novom Sadu, organizovali su akciju, čiji cilj je bio upoznavanje građana sa osnovnim karakteristikama ove bolesti, kao i načinima njene prevencije. U trenutku kada u svetu 366 miliona ljudi boluje od dijabetesa, u Srbiji taj broj iznosi oko 600 000 ljudi, što čini 8,2% ukupne populacije naše zemlje. Prema podacima Međunarodne federacije za dijabetes, broj obolelih u svetu ubrzano raste i očekuje se da će se za 20 godina broj obolelih povećati na više od 552 miliona, što predstavlja veoma zabrinjavajuću situaciju. Upravo iz ovih…\nAkademija dijaloga za mlade žene – OEBS\ndecembar 8, 2015 u 20:37\nU periodu od 27. novembra do 6. decembra u mestu Štadšlaining, „Zamak mira“, u Austriji je održana Akademija dijaloga za mlade žene na kojoj je učestvovala Internacionalna sekretarka Socijalističke omladine Srbije Aleksandra Gajić. Na Akademiji, pod organizacijom „OEBS“ misije Srbije i „OEBS“ misije Kosovo, učestvovalo je po 10 mladih žena iz Prištine i Beograda. Obuhvaćene su učesnice različitih zanimanja kako iz oblasti politike tako i nauke, medija i civilnog drušva. Sama Akademija nastala je kao nastavak „Budva procesa“ koji je kasnije preimenovan u „Follow Us“ inicijativu a koji takođe okuplja istaknute žene Beograda i Prištine. Cilj ovakvih programa je da…


U okviru 19.Ljetnog Univerziteta u Tuzli Akademija dramskih umjetnosti Univerziteta u Tuzli (ADU) je 10. i 11. juna 2014.godine u prostorima ADU realizovala programski sadržaj „Filmska produkcija u regionu i Tuzla film festival (TFF)“. Program je realizovan, upravo kroz složenost izvođačkih formi što je i specifičnost tuzlanskog Ljetnog Univerziteta. Četiri ispoljavajuće forme: tribina – seminar – radionica i prezentacija su način približavanja studentima, saradnicima i svim zainteresovanim svega onoga što je specifičlno za filmsku produkciju u konkretnom trenutku.\nKroz forme tribine i predavanja producenti, autori i glumci su govorili o načinima i vidovima regionalne filmske saradnje u kojoj su neposredno učestvovali. Čula su se i iskustva iz drugih filmskih produkcija i regiona, kao i najnovija saznanja o koprodukcijama, budući da će u programskim aktivnostima učestvovali pojedinci koji su nedavno bili na Festivalu u Kanu. Takođe i pojedini glumci, koji su još studenti ADU, su govorili o filmskim regionalnim produkcijama u kojima su učestvovali ili su snimanja određenih filmova u toku.\nU vidu radionice kako studentima produkcije na ADU, tako i svima zainteresovanima su pokazane i ponuđene mogućnosti volontiranja na Tuzla film festivalu.\nDrugog dana je bilo prezentirano desetak filmskih ostvarenja studenata i saradnika ADU, od kojih su neki dobitnici značajnih nagrada na nekim međunarodnim festivalima.


Vijeće ministara BiH za dva dana odlučuje o Prijedlogu o utvrđenim granicama između BiH i Crne Gore, prema kojem bi Sutorina i Kruševica pripale Crnoj Gori.\nUsvajanjem ove odluke, smatra Kurtćehajić, BiH bi “poklonila Crnoj Gori dio teritorije koje joj pravno pripada i koje je stoljećima pripadalo BiH”.\n“Sutorina se od najranijih vremena nalazila u BiH, a sa njom je BiH ušla i u Kraljevinu Srba, Hrvata i Slovenaca (SHS). Te granice potvrđene su Članom 135 Vidovdanskog ustava. Š estojanuarskom diktaturom iz 1929. godine Kraljevina je podijeljana na devet banovina, od kojih je jedna bila i Zetska, koja je obuhvatala teritorije i BiH i Crne Gore”, rekao je Kurtćehajić.\n“Međutim, Zetska banovina nije pravni prethodnik Crne Gore. Antifašističko vijeće narodnog oslobođenja Jugoslavije (AVNOJ) usvojilo je u februaru 1945. godine Prezidijum kojim je suspendovalo sve odluke usvojene za vrijeme okupacije, kao i one koje su koliziji sa odlukama Antifašističkog vijeća narodnog oslobođenja Jugoslavije (AVNOJ). Prema odluci AVNOJ-a, BiH u sastav Federativne Narodne Republike Jugoslavije (FNRJ), kasnije Socijalističke Federativne Republike Jugoslavije (SFRJ), ulazi u granicama utvrđenim na Berlinskom kongresu 1878, koje uključuju i Sutorinu i Kruševicu. Stoga, Crna Gora ne posjeduje niti jedan argument za vlasničko pravo nad ovom teritorijom”, objasnio je Kurtćehajić.\n“Vlada Federalne Republike BiH, kasnije Narodne Republike BiH, 1945. godine usvojila je odluku o unutrašnjoj teritorijalnoj organizaciji BiH, koja nije obuhvatala Sutorinu i Kruševicu jer nije posjedovala “de fakto” kontrolu nad tom teritorijom. Kasnije je predsjednik Vlade BiH Đuro Pucar usmeno prepustio posjedovno pravo nad Sutorinom i Kruševicom Crnoj Gori. Ova odluka, međutim, nema pravni legitimitet, jer nikada nije potvrđena ni u Narodnoj skupštini BiH, ni u Parlamentu Jugoslavije, koje su jedino imali ovlaštenje da odlučuju o vanjskim i unutrašnjim granicama između saveznih republika unutar SFRJ. Granice BiH prema AVNOJ-u prihvatila je i Badinterova komisija 1992. godine”, zaključio je Kurtćehajić.\nDodao je kako “ne razumije indolentnost vlasti BiH zbog koje bi, da nije bilo medijske propagande, BiH poklonila dio svoje teritorije bez ikakve reakcije javnosti”.\n“Sutorina i Kruševica obuhvataju od 5, 3 do 7 kilometara morske obale, što je od izuzetne strateške važnosti za BiH”, kazao je Kurtćehajić.\nNjegov prijedlog je da se spor oko ove teritorije, ukoliko Crna Gora ne prihvati argumente BiH, preda na međunarodnu arbitražu.\nNa tribini su govorili i Kurtćehajićevi saradnici Nihad Aličković i Alen Mahović, koji su prikupili važne dokumente za ovaj slučaj.


Ubijeni roditelji biznismena Dragana Neškovića – Informer\n“U porodičnoj kući pronađena su dva beživotna tijela. Uzrok smrti još nije utvrđen, jer je uviđaj u toku i čekamo dolazak obducenta. Pretpostavka je da je riječ o ubistvu vatrenim oružjem, jer su u kući pronađene čahure“, reko je dežurni tužilac.On je dodao da je smrt nastupila možda i ranije, prije dva-tri dana, jer su se na tijelima ubijenih pojavile mrtvačke mrlje.\nSrna nezvanično saznaje da su ubijeni roditelji Dragana Neškovića, vlasnika kompanije DOO “Nešković”.\nHelikopteri civilne zaštite gase požar u Trebinju


Održana promocija knjige "Res iudicata MMXII-MMXIII" • Lyceum Iuris\nSubotica, 7. oktobar 2014.\nIzvršitelji su naša nova realnost čije pravne okvire pored Zakona i drugih propisa, baš u ovo naše vreme stvaraju i veća sudova koji o njihovom radu donose svoje konačne ocene. Naše prvo štampano izdanje predstavlja upravo zbirku takvih sudskih odluka.\nNa promociji knjige „Res Iudicata MMXII-MMXIII” koja je održana 06. oktobra 2014. godine u punoj čitaonici Gradske biblioteke u Subotici istaknuta je njena vrednost upravo iz razloga da se u postupcima u kojima postupaju izvršitelji kao predstavnici nove pravosudne profesije, po izjavljenim pravnim lekovima i sredstvima konačno o kojima konačno odlučuju tzv. „Ip”-veća naših prvostepenih sudova (osnovni i privredni sudovi) čini da su baš njihova pravna shvatanja od presudnog značaja za razumevanje pravilnog delovanja izvršitelja.\nNa promociji knjige su govorili Maja Dugonjić, direktor izdavača, Damir Šite i Davor Lulić, članovi Uređivačkog odbora, kao i prof. Marinko Vuković, lektor. Pre obraćanja panelista, učenice Muzičke škole u Subotici, Dijana Munjin i Hajnal Čenge, su prisutnima izvele Bahov komad za flautu i gitaru.\nMaja Dugonjić je govorila o ideji i cilju kojim se izdavač rukovodio prilikom odabira teme kojom će se knjiga baviti, zasnovavši ih na jasnoj potrebi društva da se upozna sa novom pravosudnom profesijom kroz pravne stavove suda, imajući na umu činjenicu da se svako od nas pre ili kasnije može naći bilo u ulozi izvršnog poverioca, odnosno izvršnog dužnika.\nDamir Šite i Davor Lulić su svoja izlaganja zasnovali na kriterijumima kojima se Uređivački odbor rukovodio prilikom odabira sudskih odluka koje bi trebalo objaviti, posebno imajući na umu da praksa Osnovnog i Privrednog suda u Subotici u 2012. i 2013. godini ne sadrži veliki broj odluka. Pored odluka nižestepenih sudova koje se bave pitanjima dostave, zakupa, roka zastarelosti, plodouživanja i slično, Uređivački odbor je u zbirku uvrstio i jedan broj odluka Ustavnog suda Srbije iz istog perioda.\nProf. Marinko Vuković je ukazao na činjenicu da je poveren mu zadatak bio interesantan s obzirom na prirodu teksta koji je trebalo lekturisati, ali da on ipak nije zahtevao mnogo rada jer se radi o vrlo specifičnom „štivu” – sudskim odlukama, koje same po sebi imaju svoj poseban jezički karakter.\nNa kraju promocije panelisti su odgovorali na pitanja okupljenih.


Džefri Saks o greškama Amerike: Ne umemo da stanemo - Sputnjik Srbija\n22:30 27.06.2018 (osveženo 22:32 27.06.2018) Preuzmite kraći link\nSvaki put kad je Rusija u poslednjih dvadeset godina uložila veto u Savetu bezbednosti UN, ona je davala pametan savet Sjedinjenim Državama da prestanu da sprovode loše ideje poput rata u Iraku, ocenio je jedan od vodećih svetskih ekonomista Džefri Saks, koji smatra i da je Vašington prevario Moskvu i time izazvao novi hladni rat.\nAmerika nastavlja da pravi greške, rekao je profesor Kolumbija univerziteta „Saks“ u diskusiji „Horajzons“ na temu „Geopolitika konfuzije, koliko dugo može potrajati“, održanoj u Beogradu u organizaciji Centra za međunarodnu saradnju i održivi razvoj i časopisa „Vreme“.\nOštro kritikujući višedecenijsku politiku SAD, podsetio se i vremena kad je bio, kako je priznao, neuspešni ekonomski savetnik poslednjeg premijera Jugoslavije Ante Markovića 1989, a onda i poslednjeg predsednika SSSR-a Mihaila Gorbačova 1990-1991. Kod prvog ga je pozvao predsednik Slovenije Janez Drnovšek, a kod drugog savetnik Gorbačova Grigorij Javlinski. Oba plana ekonomskog oporavka su propala, kako kaže, između ostalog i zbog toga što spolja nisu hteli da pomognu. Slično se desilo i kad je, po pozivu Jegora Gajdara, savetovao prvog predsednika Rusije Borisa Jeljcina.\n„Sjedinjene Države nisu imale nikakvog interesa da pomognu. To je bilo nezamislivo glupo“, rekao je Saks. Kao još jednu grešku Vašingtona naveo je širenje NATO.\n„NATO se proširio do Crnog mora. Kako bi neko mogao da bude takva neznalica da predloži da Gruzija i Ukrajina uđu u NATO. To je bila poruka Rusima — opkoljavamo vas i to je izazvalo pripajanje Krima, nestabilnost, to je okrenulo Putina od onog ko je spreman na saradnju ka novom hladnom ratu. Prevarili smo Rusiju i tako izazvali novi hladni rat. Ne umemo da stanemo“, upozorio je Saks.\nAmerički stručnjak je bio posebno kritičan prema aktuelnom predsedniku SAD Donaldu Trampu, ocenivši da je on „greška i opasnost za Ameriku i za svet“ i čovek koji „izmišlja probleme koji ne postoje“ i koji „nije mentalno stabilan“.\n„Zašto smo u trgovinskom ratu sa Evropom, Kinom. Odgovor je — bez razloga“, konstatovao je Saks.\nTakođe, po njegovom mišljenju, problem SAD je i činjenica da njihova ekonomska moć opada. „Era američke ekonomske dominacije je gotova. Nije se lako prilagoditi tome, ali nije lako ni da se tome prilagodi američka psiha, a to je dublji problem od samog Trampa“, rekao je Saks, dodajući da je za Vašington najveća briga Kina koja će postati tehnološki lider.\nU osvrtu situaciju na Bliskom istoku, Saks je primetio da su intervencije Zapada samo produbile i produžile probleme u tom regionu.\n„Stalno smo obarali režime i stalno izazivali ratove i ništa time nismo rešili. Zbignjev Bžežinski je opisao kako je CIA izazvala nemire u Avganistanu da bi isprovocirala SSSR da izvrši invaziju na Avganistan. I rat tamo traje već 40 godina. SAD su izazvale rat u Iraku i ta zemlja je ostala nestabilna. Hilari Klinton je 2011. ubedila Baraka Obamu da bombarduje Libiju, pa je i tamo nestabilno već sedam godina. U Siriji su SAD pokušale da svrgnu Asada“, podsetio je Saks.\nUz ocenu da su sve ovo bile greške za koje je zaslužna CIA, američki ekonomista je dao savet i kako da bi SAD trebalo da postupe dalje:\n„Treba da se povučemo — vojsku, CIA, a da se ovlasti Savet bezbednosti, što znači da se postigne dogovor sa Rusijom, Kinom i ostalim članicama SB i da se forsiraju lokalne snage poput Irana, Turske koje imaju interes da se situacija reši.“\nNATO, Donald Tramp, Džefri Saks, Mihail Gorbačov, Vladimir Putin, SSSR, Srbija


resetovanje - Sputnjik Srbija\n03:10 12 Maj 2021\nPoljski portal: Poučen gorkim iskustvom, Bajden neće hteti resetovanje odnosa s Rusijom\nNišta od zbližavanja sa Rusijom — novi američki predsednik Džo Bajden neće ići putem svojih prethodnika koji su svoje mandate započeli puni odlučnosti da poboljšaju odnose sa Moskvom, piše poljski portal „Onet“.\nNeiskren poklon nije doneo koristi\nPre tačno deset godina Hilari Klinton, koja je tada bila državna sekretarka SAD, poklonila je ruskom ministru inostranih poslova Sergeju Lavrovu dugme sa natpisom „Resetovanje“, kao simbol preloma u odnosima dveju država.\nTramp otkrio zašto se bolje slaže s Putinom od Obame\nPredsednik SAD Donald Tramp izjavio je da bi mogao da bude u odličnim odnosima s liderom Rusije Vladimirom Putinom, za razliku od svog prethodnika Bakara Obame koji to nije uspeo zbog „odsustva hemije“.\nMekejn ne veruje u mogućnost resetovanja rusko-američkih odnosa\nAmerički senator Džon Mekejn izjavio je da ne veruje u mogućnost resetovanja rusko-američkih odnosa, prenosi „Dojče vele“.\nNovoizabrani američki predsednik Donald Tramp izjavio je da želi da nađe zajednički jezik sa ruskim predsednikom Vladimirom Putinom, ali da istovremeno ne podržava ideju „resetovanja“ odnosa između zemalja.


Prodaja vozila od januara do septembra 2016. godine - AUTO INFO\nProdaja vozila od januara do septembra 2016. godine\nTokom devet proteklih meseci ove godine, uvoznici i prodavci novih automobila u Srbiji, isporučili su 19.539 primeraka, što je 23 odsto više nego u isto vreme lane. Uprkos činjenici da je najviše isporuka ostvario Fiat – 3,253 vozila, što je 696 više nego od januara do septembra 2015. godine, najveći napredak ostvario je Hyundai povećanjem prodaje za 1.197 automobila ili 509 posto više nego prošle godine.\nNaravno, to je posledica lošije prodaje 2015. godine, ali je uspeh, ipak, vredan pomena. Solidno povećanje ostvario je i Renault (656 vozila više) sa povećanjem isporuka za 65,73 odsto, zatim Opel (438 više) sa 44,38 odsto, pa Volkswagen (231) sa 15,85 odsto i tako dalje. Najveći minus zabeležila je Kia koja je smanjila isporuke za 157 primerka, odnosno 22,43 odsto, potom, pomalo neočekivano, Škoda sa “manjkom” od 124 vozila (-4,47 odsto), pa Mazda sa 74 vozila manje (-18,09 odsto) i tako dalje.\nNajtraženiji model u Srbiji i dalje je domaći Fiat 500L za koga se u prva tri kvartala ove godine odlučilo 1.297 kupaca. Sledi Škoda Octavia sa 856 prodatih primeraka, Renault Clio sa 699 (uračunat i Clio serviser), pa Škoda Rapid – 668, Opel Astra (sve verzije) 667, Dacia Sandero (sve verzije) 627, Škoda Fabia 563 i tako dalje.


Najavljeno protestno okupljanje pod sloganom "Koja je tvoja crvena linija"\nPokret “Novi optimizam” najavio je da će naredne subote, 4. decembra, u Zrenjaninu biti održano protestno okupljanje pod sloganom “Koja je tvoja crvena linija”.\nProtestno okupljanje će biti održano u 12 časova, na platou ispred Kulturnog centra Zrenjanina.\nPROČITAJTE JOŠ: Rodoljub Šabić u Zrenjaninu: Živimo u zarobljenom društvu\nU ovom pokretu navode da skup organizuju kako bi se usprotivili kršenju ljudskih prava, uskraćivanju slobode govora i okupljanja, kao i uskraćivanju sloboda društvenog i političkog delovanja u gradu Zrenjaninu.\nSaopšteno je da su učešće na skupu do sada potvrdili potpredsednica Stranke slobode i pravde Marinika Tepić, potpredsednica Narodne stranke Sanda Rašković Ivić, potpredsednica Demokratske stranke Dragana Rakić, aktivista Građanskog preokreta Dušan Kokot, aktivistkinja Pokreta “Novi optimizam” Senka Jankov i poljoprivrednik iz Zrenjanina Slavko Vukov.\nPokret “Novi optimizam” imao nameru da skup organizuje u Kulturnom centru\nPokret “Novi optimizam” je saopštio da je imao nameru da skup organizuje u prostorijama Kulturnog centra Zrenjanina. Reč je, dodaje se u saopštenju, o prostoru namenjenom debatama u javnom interesu. Međutim, uprava ove ustanove ih je odbila. Obrazloženje je bilo da zbog već dogovorenih programskih aktivnosti i infrastrukturnih radova u sali, nisu u mogućnosti da im ustupe prostor do kraja godine.\n“Moramo skrenuti pažnju da je ovakav odnos prema debatama na aktuelne teme u društvu postao praksa. Pre mesec dana smo izbačeni iz sale Hotela “Vojvodina” u Novom Sadu. To je učinjeno jer smo našim skupom pod istim nazivom bili previše kritični prema javnom diskursu koji nam se podmeće od strane vrha vlasti. Stoga, naš odgovor, kao i prethodni put, biće poziv na protestno okupljanje na ulici. Poruka vlastima mora biti ujedinjena i glasna. Građani Srbije neće podržavati ni tolerisati kršenje ljudskih prava, gušenje i ućutkivanje medija i organizacija civilnog društva. Neće tolerisati ni uskraćivanje slobode političkog okupljanja i govora”, kaže se u saopštenju.\nTagoviKulturni centar Zrenjanina Marinika Tepić Pokret "Novi optimizam" protest